Irekia Eusko Jaurlaritza - Gobierno Vasco :: EHAA xedapena 201603841\nHurrenkenaren zenbakia: 201603841\nApirilaren 15eko 86/1997 Dekretuak, Euskal Autonomia Erkidegoko herri-administrazioetan euskararen erabilera normalizatzeko prozesua arautzen duenak, bere 33. artikuluan ezartzen duena betez, Herri Arduralaritzaren Euskal Erakundeak aldiro antolatzen ditu hizkuntza-eskakizunak egiaztatzeko ohiko deialdiak, dekretu honen esparruan zehazten diren Euskal Autonomia Erkidegoko administrazioen zerbitzuan diharduten langileek hizkuntza-eskakizuna egiazta dezaten.\nHalaber, ekainaren 29ko 174/2010 Dekretuak, Euskal Autonomia Erkidegoko Justizia Administrazioko hizkuntza-normalkuntzari buruzkoak, bere 15.2.b) paragrafoan ezartzen duena betez, Justizia Administrazioko Kudeaketa, Izapidetze eta Laguntza kidegoetako eta auzitegiko medikuen eta laborategiko laguntzaileen kidegoetako funtzionarioek ere aukera dute Herri Arduralaritzaren Euskal Erakundeak aldiro antolatzen dituen hizkuntza-eskakizunak egiaztatzeko deialdi arruntetara aurkezteko.\nBestalde, 1999ko otsailaren 18ko dataz, Aginte Judizialaren Kontseilu Gorenak eta Eusko Jaurlaritzak, Justizia Administrazioarekiko Harremanetarako Zuzendaritzaren bitartez, Euskal Autonomia Erkidegoko Justizia Administrazioaren zenbait arlotan euskararen erabilera normalizatzeari buruzko lankidetza hitzarmena sinatu zuten.\nLankidetza hitzarmen honetako bosgarren klausulak bide ematen die Euskal Autonomia Erkidegoko Justizia Administrazioko karrera judizialeko kideei Herri Arduralaritzaren Euskal Erakundeak hizkuntza-eskakizunak egiaztatzeko antolatzen dituen deialdietara aurkezteko.\nEra berean, Euskal Autonomia Erkidegoko Justizia Administrazioko Karrera Fiskaleko eta Idazkarien Kidegoko kideek euskara ikasi eta hizkuntza-eskakizunak egiaztatzeari begira, 2005eko uztailaren 28an lankidetza hitzarmena sinatu zuten honakook: Justizia Ministerioak, Ogasun eta Herri Administrazio Sailak, eta Justizia, Lan eta Gizarte Segurantza Sailak.\nJustizia Ministerioak eta Eusko Jaurlaritzak sinatutako lankidetza hitzarmen horrek, laugarren klausularen bidez, aukera ematen die Euskal Autonomia Erkidegoko Justizia Administrazioko Karrera Fiskaleko eta Idazkarien Kidegoko kideei hizkuntza-eskakizunak egiaztatzeko antolatzen diren deialdietara aurkezteko.\nAzkenik, maiatzaren 22ko 76/2012 Dekretuak, Ertzaintzaren euskararen normalizazio-prozesua arautzen duen 30/1998 Dekretua aldatzen duenak, bere hirugarren Xedapen Gehigarrian, aukera ematen die Ertzaintzaren praktiketako eta karreradun funtzionarioei IVAPek egiten dituen hizkuntza-eskakizunak egiaztatzeko deialdietan parte hartzeko.\nHoriek horrela, aipatutako araudia betez, hau\nArtikulu bakarra.– Hizkuntza-eskakizunak egiaztatzearren euskara azterketak egiteko 2016. urteari dagokion bigarren deialdia onartzea, eranskinean agertzen diren oinarrien arabera.\nHizkuntza-eskakizunak egiaztatzeko probetarako deia egiten duen Herri Arduralaritzaren Euskal Erakundeko zuzendariaren Ebazpen honen aurka, azaroaren 26ko Herri Administrazioen Araubide Juridikoaren eta Administrazio Prozedura Erkidearen 30/1992 Legearen 114 eta hurrengo atalen arabera, Justizia eta Herri Administrazio sailburuari gora jotzeko errekurtsoa jarri ahal izango zaio, Ebazpena Euskal Herriko Agintaritzaren Aldizkarian argitaratu eta hurrengo egunetik hasita hilabeteko epean.\nEbazpen honek Euskal Herriko Agintaritzaren Aldizkarian argitaratu eta biharamunean izango du eragina.\nHIZKUNTZA ESKAKIZUNAK EGIAZTATZEKO DEIALDIAREN EBAZPENARENA\nEuskal Autonomia Erkidegoko herri-administrazioetan euskararen erabilera normalizatzeko prozesua arautzen duen apirilaren 15eko 86/1997 Dekretuan xedatutako lehenengo, bigarren, hirugarren eta laugarren hizkuntza-eskakizunak egiaztatzeko aukera ematen du deialdi honek. Hizkuntza-eskakizun bakoitza Hizkuntzen Europako Erreferentzia Marko Bateratuko maila banarekin dago baliokidetuta: B1, B2, C1 eta C2, hurrenez hurren.\nIzangaiek hizkuntza-eskakizun bakarrerako egin ahal izango dute eskaera.\nDeialdi honen bidez deitutako azterketetara aurkeztu ahal izango dira:\n– Apirilaren 15eko 86/1997 Dekretuaren ezarpen-esparru barruko Euskal Autonomia Erkidegoko administrazioaren zerbitzuan diharduten langileak.\n– Justizia Administrazioko Kudeaketa, Izapidetze eta Laguntza kidegoetako eta auzitegiko medikuen eta laborategiko laguntzaileen kidegoetako funtzionarioek, ekainaren 29ko 174/2010 Dekretuaren 15.2.b) paragrafoak ezartzen duena betez.\n– Euskal Autonomia Erkidegoko Justizia Administrazioko karrera judizialeko kide, kidegai, behin-behineko epaile, ordezko magistratu, ordezko epaile eta bake-epaileak, 1999ko otsailaren 18ko dataz, Justizia Administrazioarekiko Harremanetarako Zuzendaritzaren bitartez, Aginte Judizialaren Kontseilu Gorenak eta Eusko Jaurlaritzak sinatu zuten lankidetza hitzarmenaren bosgarren klausulak ahalbideratzen duena betez.\nDeialdian parte hartu nahi dutenek eskaera Internet bidez egingo dute honako helbide elektronikoan: https://apps.euskadi.eus/r61-etramita/eu/aa06aIvapInternetWar/eu. Hartara, onartuta dauden eta Eusko Jaurlaritzaren egoitza elektronikoan (www.euskadi.eus) kontsultatu daitezkeen ziurtagiri digitaletako batekin identifikatu behar du hautagaiak. Eskaera erregistro telematikoan sartuko da, eta eskaeraren egoera kontsultatu ahal izango da prozesuaren edozein fasetan. Helbide horretatik, hizkuntza-eskakizuna egiaztatzeko prozesu osoaren jarraipen indibiduala eta segurua egin ahal izango da, azterketen egutegia eta emaitzak kontsultatu ahal izango dira bertan. Idazmen probako ariketen kopia digitalizatua ere ikusgai egongo da.\nEra berean, eskaerak azaroaren 26ko Herri Administrazioen Araubide Juridikoaren eta Administrazio Prozedura Erkidearen 30/1992 Legearen 38.4 atalak dioen edozein eratan aurkez daitezke.\nEusko Jaurlaritzako sare korporatibora sarbidea duten langileek era elektronikoan egingo dute deialdi honetarako eskaera. Horretarako, langileak intraneteko Jakina atarira sartuko dira, eta eskaera elektronikoa egin ahal izango dute.\nEskaerak, Herri Arduralaritzaren Euskal Erakundeak berariaz prestatutako eskabide-orriaren bidez ere aurkeztu ahal izango dira. Eskabide-orri hori deialdi honen II eranskinean eta Interneteko www.ivap.euskadi.eus helbideko Euskara atalaren Hizkuntza-eskakizunak azpiatalean eskainiko da.\nInteresatuek Herri Arduralaritzaren Euskal Erakundearen edozein egoitzatan aurkeztuko dute eskaera. Hona hemen helbideak:\nErrekalde zumarkalea 18, 48009 Bilbo\nSan Bartolomé 28, 20007 Donostia / San Sebastián\nDeialdi honetan parte hartu nahi duten Ertzaintzaren praktiketako eta karreradun funtzionario guztiek eskaera egin beharko dute saileko «Gurenet» intranetaren bitartez, bertan eskuragarri izango den eskabide eredua betez. Eskaerak aurkezteko epea, Ebazpen hau EHAAn argitaratzen den egunaren biharamunetik hasita, 15 egun naturalekoa izango da. Epe hori amaituta, Polizia eta Larrialdietako Euskal Akademiako zuzendariak bidaliko du IVAPera eskaera aurkeztu dutenen zerrenda.\n4. oinarria.– Deialdira lehenengo aldiz aurkeztuko direnak.\nIVAPek antolatutako deialdietara lehenengo aldiz aurkezten direnek, edota inoiz aurkeztu arren, ondoren lanpostuz aldatu direnek, lanpostu berriaren izenaren eta kodearen ziurtagiria aurkeztu beharko dute eskaerarekin batera, hizkuntza-eskakizunen erregistroan jaso ahal izateko. Egoera honetan daudenek ezin izango dute eskaera Azternet aplikazioaren bitartez egin.\nLaugarren hizkuntza-eskakizuneko azterketa egin ahal izango dute, alde batetik, lanpostuan hizkuntza-eskakizun hori daukaten langileek, eta, bestetik, betetzen duten lanpostuaren hizkuntza-eskakizuna edozein izanda ere, 3. hizkuntza-eskakizuna egiaztatu edo horren baliokidea den titulu edo ziurtagiriren bat lortu duten langileek.\nLehenengo aldiz aurkeztu eta 3. hizkuntza-eskakizunaren baliokidea den titulu edo ziurtagiriren bat daukatenek, horren kopia ere bidali beharko dute eskaerarekin batera, ondorengo titulu edo ziurtagirien jabe badira bakarrik:\n– Iruñea, Tutera, Madril, Bartzelona eta Miranda de Ebroko Hizkuntza Eskola Ofizialetan egindako euskara ikasketak.\n– Nafarroako Gobernuko Hezkuntza Sailak ematen duen Euskararen Gaitasun Agiria (EGA).\n– Iparraldeko Euskararen Erakunde Publikoa-Office Public de la Langue Basque erakundeak emandako Euskararen Gaitasun Agiria (EGA).\nEra berean, 4. hizkuntza-eskakizuneko azterketara aurkeztu ahal izango dira apirilaren 3ko 47/2012 Dekretuko baldintzak betez, Europarako Marko Bateratuko C1 mailari dagokion azterketa egitetik salbuetsita daudenak ere. Horretarako, C1 mailari dagokion azterketa egitetik salbuesten dituen ikasketak egin izana egiaztatzen duten ziurtagiriak aurkeztu beharko dituzte, Unibertsitateak emanak, aipatutako Dekretuko 2. artikuluan eta 5. artikuluko 3. atalean zehazten den moduan.\nAzterketak egiteko egokitzapenak behar dituzten azterketariek eskabide-orrian adierazi behar dute zer egokitzapen eskatzen duten (aulki edo mahai berezia, entzungailuak, eta abar) eta eskaera oinarrituta dagoen mediku-txostena aurkeztu behar dute. Azterketari horiei hizkuntza gaitasun berdina eskatuko zaie.\nDeialdi honetara aurkezteko eskaerak egiteko epea amaitu, eta horiek aztertu ondoren, deialdira onartutakoen behin-behineko zerrenda argitaratuko da IVAPeko zuzendariaren ebazpen bidez, www.ivap.euskadi.eus webgunean.\nBiharamunetik hasita, zazpi egun naturaleko erreklamazio-epea izango dute interesatuek erreklamazioak IVAPeko zuzendariari idatziz aurkezteko. Epea agortuta erreklamaziorik ez bada, onartutako azterketarien behin-behineko zerrenda behin betiko bihurtuko da. Erreklamaziorik izan bada, aurkeztutakoak aztertu eta ebatzi ondoren, deialdira onartutako azterketarien behin betiko zerrenda argitaratuko da IVAPeko zuzendariaren ebazpen bidez, .\nAzterketak zuzendu eta neurtuko dituzten epaimahaikide titularrak eta ordezkoak Herri Arduralaritzaren Euskal Erakundeko zuzendariak izendatuko ditu ebazpen bidez. Ebazpen hori, deialdira onartutakoen behin betiko zerrendarekin batera argitaratuko da IVAPeko webgunean.\nApirilaren 15eko 86/1997 Dekretuari jarraituz, epaitu beharreko proben edukiak nolakoak diren kontuan hartuta osatuko da Epaimahaia. Epaimahaikiderik gehienak karrerako funtzionarioak edo langile finkoak izango dira eta 4. hizkuntza-eskakizuna egiaztatuta izan beharko dute.\nEpaimahaikideak euren izenean arituko dira; ezin izango dute epaimahaikide bezala aritu, beraz, beste erakunde edo pertsona baten izenean.\nEpaimahaiaren jarduera azaroaren 26ko Herri Administrazioen Araubide Juridikoaren eta Administrazio Prozedura Erkidearen 30/1992 Legearen 22. eta hurrengo artikuluen araberakoa izango da.\n10 oinarria.– Azterketa idatzia.\nLehenengo azterketa idatzizkoa izango da. Azterketa horretan trebetasun bi neurtuko dira: irakurmena eta idazmena. Trebetasun bakoitza neurtzeko berariazko proba bat egongo da, eta proba horrek ariketa bat baino gehiago izan ditzake. Irakurmen proba gainditu egin beharko da idazmen proba zuzendu ahal izateko, eta idatzizko azterketa gainditzeko trebetasun biei dagozkien probak gainditu beharko dira.\n11.oinarria.– Ahozko azterketa.\nBigarren azterketa ahozkoa izango da, eta horretan mintzamena eta entzumena neurtuko dira. Trebetasun bakoitza neurtzeko berariazko proba bat egongo da, eta proba horrek ariketa bat baino gehiago izan ditzake. Ahozko azterketa gainditzeko trebetasun biei dagozkien probak gainditu beharko dira. Mintzamena grabatu egingo da, ez bada azterketariak horretarako baimena propio idatziz ezezten duela.\nIVAPek azterketen egutegia eta azterketak egiteko tokiak egokituko ditu, betiere eskaera-kopurua eta azterketak egiteko behar diren baliabideak kontuan hartuta. Baldintza bi horiek aintzat hartuta, aukera egongo da azterketa bat baino gehiago egun eta ekitaldi bakarrean bateratzeko.\nAzterketen egunak, lekuak eta orduak IVAPeko webgunean jakinaraziko dira. Bertan zehazten diren azterketa egunak eta tokiak ofizialak dira eta azterketariek, onartuta dauden hizkuntza-eskakizunaren arabera, bakoitzari egokitu zaion egunean eta tokian egingo dute azterketa. Hala ere, onartuen behin-behineko zerrenda eta behin betikoa argitaratu bitartean, 7 egun naturaleko epea egongo da azterketa-lekuak aldatzea eskatzeko, betiere idatziz arrazoituta badago. Hortik aurrera ezin izango da leku aldaketarik eskatu.\nTrebetasun bakoitzaren emaitza (irakurmena, idazmena, entzumena eta mintzamena), bai azterketa bakoitzarena, bai prozesu osoarena, orokorra izango da, hau da, «gai» edo «ez gai». Trebetasunak ebaluatzeko proba bakoitzak bere emaitza izango du eta publikatuko dira.\nHizkuntza-eskakizunak egiaztatzeko IVAPeko zuzendariaren 2016-01-29ko deialdian azterketa idatzia (irakurmena eta idazmena) gainditu bai, baina ahozko azterketa (entzumena eta mintzamena) gainditu ez zuten izangaiak, edo aurkeztu ez zirenak, salbuetsita daude ebazpen honen bidez deitutako deialdian idatzizko azterketa egitetik; hortaz, zuzenean joango dira ahozko azterketara. Hala ere, izangai horiek guztiek izena eman beharko dute deialdi honetan, dagokion epearen barruan.\nEra berean, deialdi honetan idatzizko azterketa gainditu bai, baina ahozko azterketa gainditzen ez dutenei edo aurkezten ez direnei, azterketa idatziaren emaitza gorde egingo zaie IVAPen 2017ko lehenengo ohiko deialdirako, eta deialdi horretan ere izena eman beharko dute dagokion epean.\nAhozko azterketaren behin-behineko emaitzekin batera, Epaimahaiak prozesuaren behin-behineko emaitza orokorrak onartuko ditu. Prozesuko behin-behineko emaitza orokorrak argitaratuko dira IVAPeko zuzendariaren ebazpen bidez; era berean, argitalpenaren edukia labur-labur argitaratuko da Euskal Herriko Agintaritzaren Aldizkarian eta bertan adieraziko da interesdunek nora jo behar duten eduki osoa jakiteko (30/1992 Legea, 61. artikulua).\nBehin-behineko emaitza orokorren aurkako erreklamazioak aurkezteko 7 egun naturaleko epea irekiko da egintza EHAAn argitaratu eta hurrengo egunetik hasita. Epe hori igarota, erreklamaziorik jaso ez duten hizkuntza-eskakizunen egiaztapenak behin betiko bihurtuko dira, eta ondorioak izango dituzte argitaratu diren egunetik hasita.\nAzterketarien erreklamazioak aztertu eta ebatzita, epaimahaiak prozesuaren behin betiko emaitza orokorrak onartuko ditu eta EHAAn jakinaraziko dira, IVAPeko zuzendariaren ebazpen bidez.\nProzesuaren behin betiko emaitzak jakinarazten dituen IVAPeko zuzendariaren Ebazpenaren aurka, azaroaren 26ko Herri Administrazioen Araubide Juridikoaren eta Administrazio Prozedura Erkidearen 30/1992 Legearen 114 eta hurrengo atalen arabera, Herri Administrazio eta Justizia sailburuaren aurrean gora jotzeko errekurtsoa ezarri ahal izango da.\nAzterketa hauen bidez hizkuntza-eskakizunen bat egiaztatzen dutenek IVAPeko zuzendariaren ziurtagiria eskuragarri izango dute Azterneten (kontsultak/IVAP HE ziurtapenak). Era berean, eskabide-orrian lanean ari direla adierazi duten administrazioan jasoko dute paperezko alea.\nProzesuan bildutako datu pertsonalak «Hizkuntza-eskakizunak egiaztatzea» izeneko datu pertsonalen fitxategi automatizatuan sartuko dira (Agindua, 2008ko urtarrilaren 15ekoa, Jaurlaritzaren lehendakariorde eta Ogasun eta Herri Administrazio sailburuarena, EHAA 30. zk., 2008ko otsailaren 12koa). Fitxategi horren xedea eta aurreikusitako erabilerak honako hauek dira: lanpostuetako hizkuntza-eskakizunak egiaztatzearen jarraipena eta kudeaketa, 1997ko apirilaren 15eko 86/1997 Dekretuak araututakoaren arabera; ohiko deialdietako eskabideen kudeaketa; baliokidetzen kudeaketa; hautaketa prozesuen kudeaketa; ebaluatzaileen kudeaketa; egiaztatutako hizkuntza-eskakizunen erregistroa sortzea; eskatzaileen, historikoen, ziurtapenen eta egiaztapenen kudeaketa; azkenik, salbuetsitakoen erregistroa sortzea eta azterlanak eta estatistikak burutzea.\nFitxategi horren erabilerak bat egingo du datu pertsonalen babesari eta jabetza publikoko datu pertsonaleko fitxategiei buruzko legediarekin (Datu Pertsonalen Babesari buruzko abenduaren 13ko 15/1999 Lege Organikoa eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa sortzeari buruzko otsailaren 25eko 2/2004 Legea, eta garapeneko araudia). Fitxategiaren arduraduna Herri Arduralaritzaren Euskal Erakundeko Zuzendaritza da. Datuetara jo, datuak aldatu, aurka egin eta ezabatzeko eskubidea erabiltzeko zerbitzu edo unitate honetara jo behar da: Herri Arduralaritzaren Euskal Erakundeko Idazkaritza Nagusia, Donostia kalea 1, 01010 Vitoria-Gasteiz.\nBestetik, urriaren 16ko 222/2012 Dekretuak Euskara Tituluen eta Ziurtagirien Erregistro Bateratua (ETZEB) sortu eta arautu zuen; bertan xedatzen den bezala, Erregistroak datuak jasoko ditu lehendik dauden erregistro batzuetatik, Herri Arduralaritzaren Euskal Erakundeko erregistrotik ere bai, besteak beste; horrela bada, Erregistro Bateratuaren ardura Herri Administrazioetan Hizkuntza Normalizatzeko zuzendariarena da, eta datuetara jo, datuak aldatu, aurka egin eta ezabatzeko Hezkuntza, Hizkuntza Politika eta Kultura Saileko Zerbitzu zuzendaritzara jo beharko da.\nDeialdia, bere oinarriak eta oinarriotatik zein epaimahaiaren jardunetatik datozen administrazio-egintza guztien aurkako errekurtsoa aurkez dezakete interesatuek, beti ere azaroaren 26ko 30/1992 Legeak –Herri Administrazioen Araubide Juridikoaren eta Administrazio Prozedura Erkidearen Legeak– jasotako kasu eta moduetan.\nEBAZPENA, 2017ko abenduaren 21ekoa, Herri Arduralaritzaren Euskal Erakundeko zuzendariarena, hizkuntza-eskakizunak egiaztatzeko saioetan azterketa gainditu dutenen behin-behineko zerrenda argitaratzen duena.


Aste honetan abiatuko da “Poetak Maiatzean” jaialdia, Gasteizen - Nontzeberri\nHasiera/LITERATURA/Aste honetan abiatuko da “Poetak Maiatzean” jaialdia, Gasteizen\nAste honetan abiatuko da “Poetak Maiatzean” jaialdia, Gasteizen\nAste honetan hasita, maiatzaren 8an, eta 30era bitartean, Poetak Maiatzean jaialdiaren zazpigarren edizioa egingo da Gasteizen. Guztira, bostehun parte hartzaile gonbidatu dituzte poesia, integrazio, berdintasun, kulturartekotasun, eta aniztasunaren inguruan berba egiteko, eta horretarako mintegiak, errezitaldiak, kontzertuak, ikusizko poesiaren erakustaldiak, irakurketa herrikoiak eta abar antolatu dira.\n“Poetak Maiatzean deritzonean, poesiak errealitate oro besarkatzen du, gizatasun hari batean behera irristatzen diren hitzak uztartuz. Integrazioaren, aldarrikapenaren eta berdintasunaren mintzairak, kulturartekotasunaren eta aniztasunarenak, jaialdia biziratzen eta bakar bihurtzen duen garra pizten dute. Bertsoak hiriarekin solasten dira, kristalezko orrialdetan idazten dute, joandako bidetik itzultzen dira, noragabean ibiltzen, herriekin errimaka, biztanle oro proiektura erakartzen poesiak harrapatu, aztoratu, besarkatu, aireberritu gaitzan, batu gaitzan. Kale-kantoietan, hortxe bertan, poesia dugu zain, Gasteizen eta Araban” adierazi dute antolatzaileek.\nJaialdian Euskal Herriko eta atzerriko poetek eta musikariek parte hartuko dute, besteak beste Antonio Gamoneda, Ana Rosetti, Noni Benegas, Berta Piñán, Rosana Acquaroni, Ana Mañeru, Carmen Camacho, Eva Vaz, Benjamin Prado, Bernardo Atxaga, Jabier Muguruza, Eider Perez, Leire Bilbao, Edu Zelaieta eta abar.\nAurten ere poesia guztia bildu nahi duen programa herrietara zabalduko da, eta Oionen, Maeztun, Gesaltza Añanan, Burgun, Agurainen, Amurrion, Gopegin, Guardian, Araian, Izarran, Orbison eta Legution poemak entzungo dira.\nProgramazioaren gaineko datu guztiak hemen kontsultatu ahal dituzue.\nIrudikak artista egoiliarren lanen erakusketa abiatu du


Iriseraie de Papon - Gipuzkoa Natura\n139 Route de Gaugelin, 47310 Aubiac, Francia\n00 33 608 70 20 26\nDaniel eta Jacky Labarberen mintegiak, Laplume-ko baserrian, duela 25 urte hasi zuen bere ibilbidea. 3 hektareatako lursailak ditu, laku bat oso gertu du eta lursail menditsuez inguratua dago. Iris germanica-ren 4.000 barietate ezberdin laboratzen ditu.\nHasieran, Daniel 6 Iris barietaterekin soilik hasi zen, baina katalogo espezializatu bat arakatuz, beste hainbat barietatek dituzten koloreekin maitemindu zen.\nHor hasi zen gaur egungo bilduma osatzen. Irakasle italiar batekin, Ardècheko beste bildumagile batekin (Bretainia), hainbat barietate elkar trukatuz eta Australiatik ere barietate berriak erosiz, pixkanaka bilduma handitzen joan zen.\nMintegian izen arraroak dituzten barietate berriak aurkitu daitezke: "Polka", "Falcom milenium". Askok 2 koloretako loreak dituzte.


Ikastolaren egunean Kilometroak-en arropa saltzen – Orereta Ikastola\nIkastolaren egunean Kilometroak-en arropa saltzen\nKilometroak-eko arropa saltzen egon nahi al duzu?\nAurtengo Ikastolaren egunean, Ibarrako Uzturpe Ikastola antolatzen ari den Kilometrotako arropa salgai izango da Gabonen aurretik eta Dantzari txiki egunean egin zen bezala. Bertan egoteko ere familiak behar dira. Kasu honetan DBH3 eta 4koei dagokie. Hemen duzue izen emateko inprimakia:


Zornotzan jokatuko da Euskal Herriko sagardo txapelketa herrikoiaren finalaurrekoetako bat - Zornotza - Anboto.org\nZornotzan jokatuko da Euskal Herriko sagardo txapelketa herrikoiaren finalaurrekoetako bat\nEkaitz Herrera 2019-09-09 11:27\nIaz Usurbilen ospatu zen Sagardo txapelketaren finala. ITURRIA: sagardoa.eus\nIrailaren 21ean jokatuko da txapelketaren finalaurrekoetako bat Edur Mendi elkartean. Sagardo txapelketa herrikoi eta irekia da; interesa duen herritar orok jardun dezake epaimahaiko kide modura. Afari batez lagunduta, 10-11 sagardo dastatu eta puntuatu beharko dituzte parte hartzaileek. Txartelak salgai daude Zornotzako Uxarte sagardotegian, Tomasa tabernan eta www.sagardoa.eus atarian.\nEuskal Herriko sagardo txapelketaren finalaurreko bat Zornotzan jokatuko da, irailaren 21ean. Izaera herrikoia du txapelketak eta herritarrak deitu dituzte bertan parte hartzera. "Ez da aditua izan behar. Aski da sagardoa gustatzea", adierazi dute Gipuzkoako Sagardogileen elkartetik. "Afari baten gisakoa da. Parte hartzea erabakitzen duten herritarrek sagardo ezberdinak modu itsuan dastatu eta puntuatuko dituzte". Zornotzako Edur Mendi elkartean egingo da kanporaketa, iluntzeko 20:00etan. Parte hartu gura duten herritarrek, epaimahaikide izateko sarrerak erosgai dituzte Uxarte sagardotegian, Tomasa tabernan eta www.sagardoa.eus atarian.\nFinalerako kanporaketak Zornotzan egiteaz gain, Gipuzkoako Aduna, Orio eta Lizartza herrietan ere izango dira. Finala Astigarragako Ergobia auzoan egingo da irailaren 28an. Gipuzkoako Sagardogileen Elkarteak antolatzen du Euskal Herriko sagardo txapelketa herrikoia. Bosgarren edizioa da aurtengoa eta finalaurrekoetako bat Bizkaian egiten duen lehenengo aldia da.


Mexico, Madril, Markina-Xemein, Elgoibar, Zumarraga, Potes eta Basaurin izango ditu hurrengo geldialdiak, urrian eta azaroan. Eta segidan iritsiko da Bilbao Mendi Film Festivalaren 10. edizioa, abenduaren 8tik 17ra.\nSopelan nahiz Urnietan iazko Bilbao Mendi Film Festivalean sarituak izan ziren edota Mendi Tour zirkuituan gustokoen gertatzen ari diren filmak eskainiko dira:\nE.B.C. 5.300m (Sopelan)\nJB: en AZP: es/eu\n*Etiketa: haitz eskalada, British Columbiako Buggaboo\nSopelako Kurtzio Kultur Etxeko saioa 19:30etan hasiko da, sarrera doan. Sopelako Udalak babestu du Mendi Tourra.\nUrnietako Sarobe Arte Eszeniko Gunean saioa 19:00etan hasiko da, eta han ere sarrera libre izango da aretoa bete arteko mugarekin. Urnietako Udala da ekitaldiaren babeslea, eta Zanpatuz mendi elkarteak lagundu du.\nFilma guztiak jatorrizko bertsioetan eskainiko dira, azpidatziekin lagunduta. Zineuskadi da horretan Mendi Tourraren garapena laguntzen duena, euskal herrietan bidelagun izanez.\n*Mexico: Urriak 24 (CDMX, Puebla eta Oaxaca)\nMexikoko 30 hiritan irailaren 19an eta 21ean egitekoa zen Mendi Tourra bertan behera utzi zen egun haietan gertatutako lurrikarak eragindako ezbehar larriengatik. Freeman Outdoors babesleak elkartasun lanetan jardun ostean urriaren 24rako iragarri ditu Ciudad Mexico hiriburuan, Pueblan eta Oaxacan saioak.


blogger by Igor Miñana - issuu\nBlog bat sortu Blogger erabiliz. Lehenengo urratsak\n1. BLOGA SORTU\nZuen GMail kontuaren datuak idatzi (erabiltzailearen izena eta pasahitza) eta â€œsartuâ€? botoia sakatu\nEskatzen diren datuak sartu, zerbitzuen baldintzak onartu eta egin klik â€œcontinuarâ€? gezian\nBlogaren izenburua (edozein momentutan alda daiteke) eta URL-a, hau da, helbide elektronikoa (ondo pentsatu; finkatu eta gero ezin izango duzue aldatu) aukeratu behar duzue\nAukeratu duzuen helbidearen erabilgaitasuna konprobatu behar da\nHurrengo pausua txantiloia hautatzea da. Diseinu aukera desberdinak agertzen dira Bakoitzaren barruan ere aukerak desberdinak daude. Hautatu zuen gustukoa (edozien momentutan alda daiteke) eta â€œjarraituâ€? gezian klikatu\nBloga sortuta dago. Has gaitezke argitaratzen edota bloga kudeatzen. Egin klik â€œargitaratzen hasteaâ€? gezian\nBlogaren â€œtripetanâ€? gaude. Idazten hasi baino lehenago Diseinua eta Ezarpenak (kudeatzeko aukerak) aztertuko ditugu\n2. BLOGA KUDEATU: DISEINUA\nAtalak eta aukerak aztertzen\n“Diseinua”-n Bloga pertsonalizatzeko hainbat aukera topatuko dituzue.\nALBOKO ZUTABEA GORPUTZA\nLehenengo atalean (orriaren osagaiak) gure blogaren barruko egitura ikusten dugu: “goiburua” (titulua agertzen den lekua) , “gorputza” (post-ak agertzen diren espazioa) eta alboko zutabea.\nBigarren atalean (kolore eta letra tipo) Bloga pertsonalizatzeko hainbat aukera topatuko ditugu\nHemen letra tipo, tamaina kolorea eta plantilaren koloreak alda daitezke. Aukeratu aldatu nahi duzuen osagaia edota testu atala eta kolore berri bat eman. Testuaren tamaina eta tipoa ere alda dezakezue. Amaitzeko beti â€œgorde aldaketakâ€?\nAldaketak gordetzen ditugunean pantaila honetara bueltatuko gara. Hemen ere “gorde aldaketak” sakatu eta aldaketak konprobatu “bloga ikusi” edo “aurre ikuste” aukeran klikatuz.\nEmaitza ikusten dugu eta blogaren barruko aldera bueltatzeko â€œpertsonalizatuâ€? aukeran klikatu\nDiseinuaren barruan hirugarren atal bat dago: HTML Edizioa. Klik egiterakoan, txantiloiari dagokion kodea agertzen da. Hemen, aldaketa batzuk egin ahal dira edota txantiloi osoa aldatu interneten lortutako beste batekin ordezkatuz...\n…baina, momentuz kodea ez dugu ukituko. Nahi izanez gero, geroago ikasiko dugu zelan egiten den\nLaugarren atalean (txantiloi berria aukeratu) sartuez gero edozein momentutan alda dezakegu blogaren itxura\nGoiburua: irudi bat ipini\nOrain 1 Atalera (orriaren osagaietara) bueltatu. Goiburuan posiblea da irudi bat ipintzea. â€œEditatuâ€? aukera sakatu eta lehiatila hau agertuko da. Hor izenburua alda daiteke, deskribapena idatzi (azpititulu modukoa) eta irudi bat txertatu. Irudi bat txertatzeko bi aukera daude: 1. ordenagailutik 2. internetetik hartu\n1. Ordenagailuan dagoen irudi bat igotzea. Aukera hori markatu eta “arakatu” botoian klikatu. Gure ordenagailua zabalduko da. Bilatu irudia eta bi klik egin gainean edo “zabaldu” sakatu\nIrudia agertuko da. Izenburuaren azpian edo gainean agertuko den erabaki eta gorde\nAldaketak gorde dira. Bloga ikustera joan\nHorrela geratuko da. Tamainaren arabera irudiak goiburu osoa okupatu ahal du edo zati bat.\nKasu honetan, irudia txikia denez, alde batean kokatu da.\nBeste kasu honetan, irudiak goiburu osoa betetzen du. Hori lortzeko argazkia handia izan behar da eta editatu behar dugu (birdimentsionatu eta ebaki) goiburuaren espaziora egokitzeko.\n2. Interneten topatzen dugun irudia URLren bitartez txertatzea. Bigarren aukeran URL-a eskatzen da. Non eta nola topatu? Flickr-era joango gara Zer da Flickr? Argazkiak konpartitzeko eta elkartrukatzeko interneteko aplikazio bat. Bilatzailean kontzeptu bat ipini eta â€œbilatuâ€? argazkiak\nZuen gustoko irudi bat aukeratu eta zabaldu gainean bi klik eginez. Eskumako botoiarekin menua zabaldu eta â€œPropietateetanâ€? sartu\nURL-a hautatu eta eskumako botoiarekin kopiatu\nBlogera bueltatu eta geunden lehiatila horretan â€œweb-etikâ€? aukera sakatu eta kopiatu duzuen URL-a itsatsi.\nIrudia agertu da. Amaitzeko â€œgordeâ€?\nHorrela geratuko da. Aurrekoan esan dugun moduan, irudia goiburuko espaziora hobeto egokitzeko editatu beharko genuke. Hurrengo saio batean, irudien edizioa landuko dugunean zuen blogaren goiburua hobetzeko aukera izango duzue\nAlboko zutabea: Gadgets\n“Orriaren osagaiak” atalean ere alboko zutabea antolatzeko aukera desberdinak topa ditzakegu. “Gadget gehitu” sakatu eta hainbat elementu agertuko dira. Nahi duguna aukeratzeko egin klik “+“ ikonoan\nAgertzen diren aukera horien artean zeintzuk aukeratu? -Oinarrizkoak -Nabarmenenak -Arrakastatsuenak -Gadget gehiago -Zurea gehitu\nMomentuz, oinarrizko hauexek sartuko ditugu: perfila, blogaren artxiboak, esteken zerrenda, blogen zerrenda, etiketak, bilaketarako lehiatila, harpidetu eta jarraitzaileak. Hurrengo batean, beste gadget batzuk aztertuko ditugu\nGadget bakoitza sartzerakoan holako lehiatilak zabaltzen dira editatzeko. Datu batzuk sartu edo dauden aukeren artean hautatu egin beharko dugu. Esteken zerrendan, adibidez, titulua ipini behar dugu (zeri buruzko loturak izango diren) eta banan banan gure intereseko webgune hauen izenburua eta helbidea sartu. Holakoak (gai desberdineei buruzko esteken zerrendak) nani ditugun beste egin ditzakegu\nAmaitzen dugunean beti gorde\nBlogen zerrenda beste gauza bat da. Ez da bakarrik blog horietarako sarbide zuzena (esteka) egitea. Gadget hau erabiltzerakoan hor eransten ditugun blogak agertuko dira gure alboko zutabean azkenengo posta erakutsiz. Hau da, eguneratzen den esteka bat da. Hau lotuta dago RSS kontzeptuarekin. Bi aukera daude: •URLa sartu eta sistemak berak egiten du arpidetza era automatikoan (hau erabiliko dugu orain) •Edo Google Reader-etik harpidetzak inportatu (geroago landuko dugu)\nHasteko “Agregar a la lista” aukeran klik egin\nJarraitu nahi dugun blogaren URLa sartu eta “onartu” botoiari eman. Horrela banan banan nahi dituzun beste sartu ahal ditzakezu\nAmaieran beti “gorde”\nErlojua eta egutegia ipini nahi baduzu HTML/Java Sript gadget-en + ikonoan klik egin . Lehiatila hau zabalduko da. “Izenburua” ipiniko dugu. Orain “Edukian” erloju, egutegi edo elementu horren html kodea itsatsi behar dugu. Non topatu?\nInterneten bilatu behar dugu.\nAdibidez http://relojes.gratisparawe helbidean blogetan txertatzeko erlojuak daude. Bat aukeratu “generar código” sakatu eta kode bat agertuko da azpian. Kodea kopiatu eta “edukia” aurreko lehiatilan itsatsi. Amaitzeko, gorde ezazue.\nAdibidez http://www.free-blog-conte helbidean blogetan txertatzeko egutegiak daude. Bat aukeratu, azpian dagoen kodea kopiatu eta â€œedukiaâ€? aurreko lehiatilan itsatsi. Amaitzeko, gorde ezazue.\nGadget bakoitza editatzen amaitzen dugunean gorde eta pantaila honetara bueltatuko gara. Hemen ere “gorde aldaketak” sakatu eta nahi baduzue “bloga ikustera” joan aldaketak konprobatzeko. Jarraitu horrela prozesua amaitu arte\nGadget direlako elementu hauek sortzen ditugun heinean alboko zutabean agertzen joango dira. Nahi izanez gero ordena aldatu ahal dugu. Baten gainean jarri eta arratoiarekin mugitu gora edo behera. Holan guztiak mugitu ahal ditugu guk nahi dugun ordenean jartzeko.\nProzesu osoa amaitu dugunean Goiko partean dagoen â€œGordeâ€? aldaketakâ€? klik egin\nGorputza: blogaren sarrerak/post-ak\nBlogaren Gorputzan, “blogaren sarrerak” atalean “editatu” botoian klik eginez lehitila hau zabalduko da. Hemen blogaren post-ak zelan agertuko diren kudeatu ahal dugu. Hainbat aukera daude. Momentuz sistemak ematen dituenak mantenduko ditugu.\n3. BLOGA KUDEATU: EZARPENAK\nKonfigurazioan edo ezarpenetan ere atal batzuk daude. Orokorrean, aukerak “por defecto” dauden moduan utziko ditugu baina aspektu batzuetan sartuko gara.\n“Oinarrizkoan”, beste gauza batzuen artean, blogaren izenburua alda dezakegu eta publikoa izango den ala ez aukeratu\nâ€œKomentariokâ€? atal honetan iritziak zelan agertuko diren, nortzuk argitaratu ahal dituzten eta abar kudeatu ahal dugu\nâ€œBaimenakâ€? atalean, bi gauza egin dezakegu: - blogean erabiltzaile berriak gehitu (gobidapenenak bidali). - nortzuk irakurri ahal izango dute gure bloga erabaki\nZorionak! Bloga sortu duzue. Interneten espazio berri bat zabaldu duzue nahi duzuen moduan erabiltzeko. Orain zuen eskuetan dago. Hemendik aurrera elikatu beharko duzue (jarraituko duâ€Ś)


Bakardadeaz | Iritzia | Berria\nBakardadeaz berba egiteko mahai-inguru batera gonbidatu naute. Beti iruditu izan zait nahikoa garrantzirik ematen ez zaiola bakardadeari, eta deigarria egin zait horrelako zerbait antolatzea. Gure bizitzetako konstante bat dela uste dut; garaiotan, baina, areagotu da. Ez bakarrik pandemiagatik edo derrigorrezko etxeratzearengatik. Erlauntz isolatuetan bizi garela iruditzen zait askotan, elkartasuna balio gisa demode, eta gero eta bakarrago eta bakanago. Akorduan daukat eskolakide bi nituela, bikoitzak; berdinak ziren, eta beti elkarrekin egoten ziren. Batzuetan neure buruari galdetzen nion inoiz bakarrik sentituko ote ziren. Beharbada ordukoaren oihartzun da, baina bikiak ikusten ditudan aldiro gauza bera galdetzen diot neure buruari: ea bakardadea zer ote den ba ote dakiten.\nDuela bi urte Erresuma Batuan Bakardadearen Ministerioa sortzea erabaki zuen Theresa Mayk, orduko lehen ministroak. Populazioaren %14 inguruk pairatzen zuen bakardadea, edo bakarrik sentitzen zen, eta ezinbestekotzat jo zuen Mayk ministerioa sortzea. Honek, jakina, ez du arazoa konpondu, baina bideak ezarriko ditu. Azken asteotan Japoniako lehen ministroak erabaki du Bakardadearen Ministerioa sortzea. Iaz 20.000 pertsonak bere buruaz beste egin zuen. Datu lez utz dezakegu Japonian koronabirusaren eraginez hildakoak urte horretan: 3.400 inguru. Emakumeen artean %14 igo da suizidioen tasa. Bakardadeak emakumezkoak kolpatzen ditu portzentaje handiagoan; emakumezko jitea du batez ere.


Zaindu - Bizkaiko Hitza\n2017, urriak 06 Bizkaia, Iritzia 1406\nZaintza, errespetua, goxotasuna, onarpena eta inguru seguruak. Bazoaz ikasten, eta oraindik gutxi diren arren, badira kontzeptu horiek praktikan jar ditzakezun zirkuluak zure bizitzan. A ze zortea. Hain zara besteei emana, non ez baitzara konturatzen zure zirkuluan beti dagoela norbait egin nahi ez dituen gauzak egitera bultzatzen duzuna, konbentzitzen dakizu. Eta buruarekin ezetz esatera doanetan, bere partez erantzuten duzu “bueno, bai”, sarritan gainera.\nZure zaintza eremuko askori esaten diezu zeinen ondo egiten duten hau eta bestea, eta zenbat dakiten, eta zerbait txarto egiten dutenean ere, ei, ez da ezer gertatzen. Benetan esaten duzu gainera. Baina berari? Berari ez diozu ezer barkatzen. Ehunka aldiz egin duen zerbaitetan ere ez zara bere gaitasunez fio, ze oraingoan seguru ez duela ondo egingo. Huts egin zuen hartan bezala, a ze lotsa pasatu zenuena. Beste zaintzaileek esaten diote balio duela, baina badakizu zurikeriatan dabiltzala denak, kontrakoa esateak min emango liokeelako. Ezagutzen duzu nolakoa den.\nNahi dutena egiteko askatasuna eman behar zaie lagunei, honi ez gehiegi ordea. Ez du jakiten nola kudeatu, eta hobe kate motza. Ze bestela berriro aterako da kalera bere arropak konbinatzen duen edo ez inporta gabe, edo iaz bezala, sekulako mozkorra harrapatuko du eta auskalo zeinekin amaitzen duen muxuka. Gogoratzen nola egurtu behar izan zenuen ondorengo asteetan? Bere ekintza denak kondenatu zenituen, eta bere iraultza saiakeraz damutzeko eskatu.\nBatzuetan urrunegi iritsi zarela uste dut. Ia ez diozu beretzako denborarik hartzen uzten, hartzekotan, gainerako eginbehar guztiak amaitutakoan, besteei zor dien dena egin eta gero. Eta gainera edozeinekin konparatzen duzu, bere hutsuneak azpimarratuz eta arrakastak lainotuz. Bide batez, ohartu al zara batzuetan nola begiratzen diozun, goitik behera eta behetik gora, nazka aurpegiz? “Gaur makillatu zaitez pixka bat, e”. Hori, eta gehiegi jaten uzten ez zenion garaia hobe aipatu ere ez egitea. Hilabetetan ez zenion txokolaterik jaten utzi, e!\nBesteak zaintzen tematzen zara, baina zure zirkuluan badago bat inork baino gehiago behar zaituena, eta jakingo duzu honezkero zu zarela. Baina zuk segi guardia zibila bidaltzen zure baitako erreferendum eta iraultza txiki guztietara. Zure eremu super goxoetan zarena onartu gabe jarraitzeko asmoa baldin baduzu, gauza bat opa dizut bakarrik: beste inork ez zaitzala hain gaizki maita.


Ezkiaga auzoak badu botikina - Goierriko Hitza : Goierriko Hitza\nEzkiagako auzotarrek urteetan eskatu dute auzoan farmazia bat izatea. Beasaingo Udalak auzotarren eskaria bere gain hartu eta Eusko Jaurlaritzari Ezkiagan Botikina jartzeko eskaera egin zion. Jaurlaritzak onartu eta herriko farmaziek proiektuak aurkeztu ondoren, Kale Nagusiko 16. zenbakian farmazia duen Igor Odriozolak inauguratu zuen atzo Ezkiagako Botikina, Oria pasealekuko 2. zenbakian.\nFarmazia batek ematen duen zerbitzua beteko du Botikinak, baina ordutegi murritzagoarekin: goizetan bakarrik egongo da irekita, 09:00etatik 13:00etara. Igor Odriozolaren esanetan, «auzo batek edo herri batek beste farmazia bat izateko baldintza guztiak betetzen ez dituenean, Eusko Jaurlaritzak onartzen du Botikina irekitzea. Botikinak esan nahi du, farmaziaren zerbitzu berdina emango duela, baina ordutegi mugatuarekin. Ordutegi horretan auzo horretako behar guztiak betetzen dira».\nAdineko herritar ugari bizi da Ezkiagan eta zerbitzu berriaren gertutasunarekin, «egunerokoa asko erraztuko» zaiela uste du Odriozolak. «Gure Kale Nagusiko farmazian bezero asko Ezkiagakoak dira. Eta askok ezin dutenez etorri,mugikortasun arazoengatik, seme-alabak bidaltzen dituzte».\nIlusio handiz, eta urduritasun puntuarekin ekin dio Odriozolak proiektu berriari: «Saiatuko gara ahalik eta zerbitzurik onena eskaintzen, eta auzoko beharrei erantzuten. Ezkiagan ere ikusten dugu ilusio handia dagoela. Ea zer moduz joaten den. Auzoari bizi gehiago ere emango dio Botikinak».\nAtzo, 19:30ean, inauguratu zuten Botikina eta auzotar ugari gerturatu zen bertara, zerbitzu berria ezagutzera eta mokadutxoa jatera.


Galdakako Aukeren XXVI. Azoka datorren asteburuan izango da, Mugaburu kalean\nDendari Elkarteak, Galdakaoko udalagaz lankidetzan, Galdakaoko Behargintzaren eta Eusko Jaurlaritzaren bitartez, datorren barikuan, martiaren 29tik hasita martiaren 31, domekara arte, Aukeren XXVI. Aukeren Azoka antolatuko dau, Mugaburu kalean jarriko dan stand batean.\nEkimen hau 2005. urtean abiatu zen arrakasta handiz eta urtero egiten da, Europako Funts Sozialaren laguntzaz, "Valora" programaren bitartez. Aukeren Azoka honetan beherapen hadika daukiezan produktuak eskuratu leiz, gehienbat dendarientzat eurentzat be aukera bat dalako stocka hustutzeko.\nAzoka hau stock eta soberan geratu diran salgai merketuen feria da, 10:30etik 20:30era, bariku eta zapatu, eten bako ordutegian; domekan, ostera, 10:30etik 14:30era egongo da zabalik.\nHorretarako 16 stand ipiniko dira euren salgaiak erakutsi gura dabezan establezimentuentzat: oinetakoak, emakumezkoen moda, gazteena, haur eta haurtxoena, ospakizunetarako jantziak, kirolerako, mertzeriak, osagaiak, optika, informatika eta lorak.\nKarpa horretan ondoko saltokiak egongo dira:\nEkimen hau Enplegu, Merkataritza eta Toki-garapen Arlotik bultzatu gura dan Galdakaoko merkataritza-sektorea sustatzeko jarduera-programaren barruan dago.\n"Ekimen hau finkatuta dago honezkero Galdakaoko erakusleiho komertzial baten gisa, herriko zein eskualdeko bezeroentzat. Publikoaren erantzun ona, eta sektoreko profesionalek egiten daben balantze positiboa ikusita, holango jardueren alde egiten jarraitzea aholkatzen deuskue, bide batez, Galdakaoko bizitza soziala dinamatuz", azpimarratzen dau Iñigo Bilbao Ekonomia Sustapeneko zinegotziak.


“Hitz egokiaren bila nabil 12 urte nituanetik” - - Aikor.eus\n“Hitz egokiaren bila nabil 12 urte nituanetik”\nt/a: Jon Goikouria Larrabeiti, kazetaria 2019-10-08 15:09\nMiren Amuriza, idazlea eta bertsolaria\nBerrizko idazle eta bertsolari gazte eta irribarretsuak XX. Igartza saria jaso eta beka horregaz Basa eleberria publikau dau aurten Elkar argitaletxeagaz, Sabina Gonejola baserritarraren inguruko istorioa. Perfekzionista ia-konpulsibo bezala definitzen dau bere burua hitz egokia bilatzeko orduan, eta pasa dan irailaren 19an Larrabetzun izen zan bere liburua aurkezten.\nZer da Basa?\nEleberri laburra eta trinkoa dogu. Protagonista Sabina Gonejola izeneko andra basa da, baserri munduan bizi dana. Urteetan pilatutako bizitzako pisua aldean daroa eta lehertzear dago. Bere bulkada muturrera doan heinean ingurukoen egoera baldintzauko dau.\nPertsonaia oso definitua da.\nEleberria Sabinatik abiatu zan: emakumea, baserritarra... idealizazinoan jausteko arriskua neukan heroi bat eraikiz, eta nire asmoa guztiz kontrakoa zan: lurreko pertsonaia gura neban, askorentzat antiheroia dana. Pertsonaia estiloa landu, eta hortik aurrera tramea eta testuingurua heldu ziran eta irakurleari Sabina maitatu eta gorrotatzeko atxakiak emoten joan naz: auzokideekin daukan hartu-emona, seme-alabak zelan zapaltzen dituan…\nErrealidadearen ikuturik al dauka istorioak?\nDanetarik dago. Sabina berez ez da existitzen, baina Sabina neure inguru hurbilean euki dodazen estilo horretako emakumeen egindako collagea da. Pertsonaia izanda, aspektu horreek eraikitzeko andrearen testuingurua eraikitzen hasi nintzan: baserria, koinatua, seme-alabak… horrelaxe eraiki nebazan tramea eta ukitu nahi nituan gaiak.\nPubliko zehatzik dauka Basak?\nBanekien publiko jakin batekin enpatia sortuko nebana: baserri mundua usaindu dauen jenteak errazago ulertuko dau istorioa. Publikoaren feedbacka jaso dodanean baserri mundukoek esan eustien nolabait identifikauta sentitu zirala. Banekian danak ez ebela hurbilpen hori era berean egingo. Idazkereagaitik be konziente nintzan irakurle batzuk errazago bajatuko zirala irakurketatik: elipsi asko dagoz eta idazkera trinko samarra dauka.\n“Baserri mundua usaindu dauen jenteak errazago ulertuko dau Basa”\nZelangoa izan da sormen-prozesua?\nMotela. Motela naz edozertarako: idazten, jaten, ibilten… eleberri hau idazteko XX. Igartza saria irabazi neban 2017ko irailean, eta beka haretan zer egin gura neban idatzi behar zan, txosten halango bat. Txosten haretan nire bizitzako liburua idatziko nebala jarri neban, baina idazten hasi bezain pronto konturau nintzan hasierako proiektu ha eta egin nahi nebana ez etozala guztiz bat. Lehenengo fase baten, ideia osoa perfilatu behar izan neban, eta eleberria uste baino motzagoa izango zala konturatu nintzan.\nBasa ez zan lehenengo titulua izan.\nProiektuaren izena Paperezko Txoriak zan. Liburuaren ardatza Basarena zan, baina Paperezko Txoriak izeneko tituluagaz Sabina egoera zaurgarriagoa irudikatzen neban: bakardadea, zahartzaroa, heriotza… aditzera emoten. Beste buelta bat emon behar jakon horri.\nBasak, ganera, konotazino ugari daukaz.\nBasaz, lokatzaz ari garenean, Sabina erako andrakaz lotzen dodan hitza da: edozein etxeko zapatilak garbiak dira, alfonbra ganean egoteko modukoak; amamarenak, osterantzean zikinak, bazaztuta egon ohi dira. Beste adiera bat salbaia edo basatia da, domestikau bakoa eta basoan era naturalean hazi egiten dana. Azken adiera batek biolentoa izateri egiten deutso erreferentzia. Adiera guztiak bat datoz ez bakarrik protagonisteagaz, baita liburuaren beraren kontaereagaz be.\nEraginik izan al dau bertsolaritzak Basan?\nEsplizituki ez, baina bai hizkuntzaren lanketan. Hitz egokiaren bila nabil 12 urte nituanetik eta modu inkonzientean eragina izan dau bertsolaritzak. Bertsolaritza entrenamendu paregabea da ni bezalako pertsona perfekzionista ia obsesiboentzako: esaldi perfektua bila daiteke, baina gogorarazten deusku dana ez dala guk uste genuan bezala urtengo. Ganera, paperekoa paperean geratuten da eta bertsoa bota egiten dozu, gaur egun grabetako aukerea egon arren.\n"Bertso, parranda eta lagunengaitik oso hurbila egiten jatan herria da Larrabetzu”\nZuzenketa asko egin al dozu argitaratu baino lehen?\nPilo bat. Entregau neban gehiago ezin zalako luzatu. Bestela… itxi izan baeustien... oraindik aldaketak egiten egongo nintzateke. (barreak)\nBertsolaritza eta eleberrigintza. Diferenteak bezain paretsuak.\nEz dira konparagarriak, egoteko modu diferente dira eta: bertsotan oholtza ganean egon ohi gara, zutunik, barrutik kanporako ariketea egiten. Idazkerean, ostera, jarrita egon ohi gara, espazio itxi baten eta kanpotik barrurako ariketea egiten. Osagarriak izan daitekez, edo ez, goizetan pertsianak zabaldu eta kaleko argia bat-batean etxera sartzen iztea bezalakoa da. Erritmo ezbardineko ariketa oso diferenteak dira biak.\nLarrabetzuk parekotasunik al dau Basan eraikitzen dozun baserri munduagaz?\nBai, noski! Herri txikia da, bai, baina Basakoa hutsitzen ari dan herria dogu. Halan da be, herri hurbila dogu. Larrabetzuko herria baino uri handi baten kokatu beharko baneban, seguruenik periferiako auzoan biziko zan Sabina, eta baserritarra barik harakina izango zan, esaterako.\nEzaguna da zuretzat Larrabetzu.\nBai, bertsoetatik eta Hori Baiko poteoetatik, baita Goikolexeagaitik be. Bertso, parranda eta lagunengaitik oso hurbila egiten jatan herria da. Malen Amenabar ilustratzaileagaz hartu-emonetan egoten naz eta beti esaten dogu Larrabetzun beti dagoala zeozer (barreak).\nAita ere Derion egondakoa da.\nBetidanik kontatu deusku Seminarioko kontu ugari fantasia handiarekin (beti bezala) eta zuri-baltzean imaginatzen dot Derio. Amak eta aitak bertan ikasi eben eta txikitan behin baino gehiagotan ibili ginan hortik.


EH-ko Hiru Txirlo Txapelketa emozioz bete dator Barinagara - Lea-Artibai eta Mutrikuko Hitza : Lea-Artibai eta Mutrikuko Hitza\nEH-ko Hiru Txirlo Txapelketa emozioz bete dator Barinagara\nEuskal Herriko Hiru Txirlo Bola Joko txapelketako lehia Markina-Xemeingo Barinaga auzora ailegatuko da zapatuan [azaroak 10]. Txapelketa edukitzen ari den parte hartze handia dela eta, jaurtialdi ofizialaren aurreko txanpa 16:15ean hasiko dutela jakitera eman dute antolatzaileek.\nAzkenaurreko tiraldia izango da Barinagakoa, eta emozioz bete dator. 14 txirlo botata berdinduta daude sailkapen nagusian San Migel A taldeko Unai Loiola eta Anjel Ibarluzea, eta Iruzubietako Mateo Guenaga hurre daukate 13 txirlogaz. Emakumeen artean lehenengoa 8 txirlo botata, Olatz Jimenez da, Iruzubietako saioko irabazlea. Talde mailan berriz, San Migel A doa buruan eta adinari dagokionez, Mateo Guenaga nagusien artean, Udai Zelaia (9 txirlo) gazte mailan, Kepa Rodrigez ( 2 txirlo) alebin mailan eta Josu Urkia (2 txirlo) benjaminetan daude sailkapenaren aurrean. Azken jardunaldi biak erabakigarriak izango dira, beraz.\nBergarako San Joxepeko saioa. Argazkia: Mikel Urkia/MX3T\nIzena, beti bezala, saioaren egunean bertan eman behar da, azken tiralariak tiraldi guztiak bota orduko. Hiru tiraldi egiteko aukera edukiko dute bolariek. Oraingoan ere, sariak egongo dira: lehenengoa gelditzen denak 65 euroko saria jasoko du, bigarrenak 50 eurokoa, hirugarren sailkatuak 35 eurokoa, laugarrenak 20 eurokoa, bosgarrenak 10 euro jasoko ditu, eta seigarren sailkatuak oparia.


Datu estatistikoak - Amurrio Bidean\nUdalmap udal informazioa ematen duen sistema bat da, eta Euskal Autonomia Erkidegoko udalerrien egoera zehatz-mehatz azaltzea du helburu. Era berean, bide ematen du politika publikoak diseinatzeko eta ebaluatzeko eta, horrela, errazago hartzeko lurraldearen hazkuntzarekin eta garapenarekin lotutako hainbat arlotako erabakiak, lurralde-, ekonomia- eta gizarte-kohesio handiagoa lortu eta ingurumena gehiago errespetatze aldera.\nEuskal AEko udalerrietan oinarria duen lurralde-informazioaren sistema integratua da. Zerbitzu publiko bat eskaini nahi da, udalerrietako errealitate sozioekonomikoa hobetu ezagutu ahal izateko eta hartara erabakiak hartzea errazteko erkidegoaren hazkunde eta garapenean aritzen diren eragileei, publiko eta pribatuei.\nHiri-behatokiak udalerrietako eta inguruetako eskualde- eta enpresa-garapenerako estrategikoak diren tokiko beharrizanak hautemateko tresna gisa funtzionatzen du. Horretarako, existitzen den informazio sozioekonomiko guztia aztertzen, ikertzen, biltzen eta zabaltzen da.\nHiri Behatokiak udalerrietako eta horien inguruneko eskualde eta enpresa garapenerako funtsezkoak eta estrategikoak diren toki beharrak antzemateko tresna gisa dihardu, dagoen informazio sozioekonomiko guztia bilduz, aztertuz, ikertuz eta zabalduz.


Uliako hotelaren proiektua zentzugabetzat jo dute auzotarrek - Irutxuloko Hitza : Irutxuloko Hitza\nUliako hotelaren proiektua zentzugabetzat jo dute auzotarrek\nSan Ignacio klinikaren Ulia pasealekuko lursail batean 200 oheko hotel bat eraikitzeko proiektuak haserre handia eragin du auzotarren artean.\nUlia pasealekuko berdegune honetan kokatu dute hotela. (Argazkia: Iñaki Agirre)\nUliako bizilagunak haserre daude Donostiako Udalarekin. Duela zenbait egun hedabideen bitartez jakin zuten Ulia pasealekuko San Ignacio klinikaren lursailean 200 oheko hotel berri bat eraiki nahi dutela, eta proiektuaren aurka agertzeaz gain, udalak erabateko gardentasun faltarekin jokatu duela salatu dute auzotarrek.\nIzan ere, eraiki nahi duten hotelaren kokapena eremu asea zen 2010ean udalak lursailari eraikigarritasuna eman zion arte. Erabaki hori ezkutuan hartu zela adierazi dute bizilagunek, bere garaian inork ez zielako horren berri eman, eta izendapena hotelaren proiektuarekin batera ezagutu dutelako.\n1978an, San Ignacio klinikak bere lurrazalean Hermano Garate izeneko eraikina egin zuenean, ondoko lursail bat erostera egon zen behartua, araudiaren arabera, eraikin berriak aurreikusten zituen metro karratuak eraikitzeko eremu zabalago bat behar zuelako. Erositako lursail horrek (orain egin nahi duten hotelarenak, alegia) ez zuen eraikigarritasunik jaso, legeak hutsik mantendu behar zela esaten zuelako.\nGainera, klinikak bere lursail eraikigarrietan soilik gazteentzako eta zaharrentzako etxebizitzak eraikitzeko baimena zuela gogoratu dute auzotarrek: «Ez dugu ulertzen zein irizpiderekin eman zitzaien bertan eraikitzeko baimena, eta are gutxiago helburua bertan hotel bat eraikitzea bada», bizilagun baten hitzetan.\nHotelaren proiektu berriak aurreikusten dituen dimentsioak «izugarriak» direla adierazi dute ere auzotarrek. Hotelaren planoak ikusteko aukera izan dute, eta harrituta geratu ziren honek pasealekuko errepidetik hamaika metro gora egingo dituela ikusi zutenean. «Ondoko eraikinak errepidetik askoz beherago daude kokatuta. Hotel horrek inguruaren itxura erabat aldatuko luke» auzotarren arabera.\nHorrez gain, hotelak auzoaren trafiko eta aparkaleku arazoak areagotuko lituzkeela nabarmendu dute bizilagunek. Izan ere, ez dakite nola egokituko diren kotxe, autobus eta hornitzaileen kamioien joan etorriak Ulia pasealekuko errepidera: «Hemendik autobus bat igotzen den aldiro kotxeak albo batera jarri behar dira, eta buelta emateko hiru kilometro gorago joan behar izaten dira, hurrengo biribilgunera arte».\nHala ere, bizilagunen ustez, hotelak eragin lezakeen kalterik larriena auzoaren izaeran emango litzateke. Bizitegi-auzo txikia izanda, tamaina horretako hotel batek auzoan eta auzotarren bizitzan «eragin zuzena» izango lukeela adierazi dute. Horregatik, udalak auzoaren beste beharren aurretik hotelaren proiektuari lehentasuna eman izana «guztiz zentzugabea» dela uste dute: «Ulian sekulako azpiegitura falta dugu. Ez dugu parkerik, ez aparkalekurik. Hotelik, ordea, ez da falta, lursailetik 200 metrora beste bat dagoelako, eta inguruan gehiago daudelako».\nGauzak horrela, bizilagunek antolatzea erabaki dute, eta aurreko astean udalean alegazio desberdinak aurkeztu zizkioten proiektuari. Auzoko balkoietan hotelaren eraikuntzaren aurkako pankartak zintzilikatu dituzte ere, eta bilera irekiak antolatzeari ekin diote, proiektua eteteko helburuarekin datozen egunetan mobilizazioak egiteko asmoz: «Ulian gertatzen ari dena zabaldu nahi dugu, proiektu honek hiri osoari eragiten diola uste dugulako».\nIRUTXULOKO HITZAk erreportaje honetan bere ikuspuntua eskaintzeko aukera eman dio Enrique Ramos hirigintza zinegotziari, baina ez du erantzunik jaso.


'Pernando amezketarra'ren pasadizoa - Ahotsak.eus\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAR-003-003 kodeko bideoa nahi duzula aipatzea: ahotsak@ahotsak.eus\nPernando egun baten jun zan, badakizu pobre bizi zan, bederatzi seme-alaba be bai ta, sagar landara batzuk saltza jun zan astuaz Tolosara. Tolosan saldu zittun sagar landarok eta, dirurik ez eban sekula eukitxen hak, ez erregular. Alperraua izen biher eban... ta gizon txiki bat ei zan. Saldu zittun sagar landarok, astue arboliai lotu ta edatera. Badakizu, gustetan jakona zan ta, kontizu.\nPolitto edan dau ta gero astue ahaztu jakon ta beran lagunekin etorri zan Tolosara. Tabernan akordau, orduntxe, berak astue zelan itxi eban zerien. Baiña astue, baten batek soltau edo halan-holan behintzet, bera etorri zan etxera ta ate onduen arrantza egin ebanien andriek sartu eban barrure. Andriai, asmau eben gizon batek behixe erosi ebala txahal txikixaz ta astue eskatu eutsola txahal txikixe eruteko ta halan emon eutsola. Tire ba, halan jun zan, andriai halan esan eutson ta bueno. Andriek astue oillotokixen euken baiña ez eutsen kontraziño bat be...\nBixamon goixien ekarriko ebala ta juen zan han lotute euki eban lekure baiña han astorik ez! Ostabe ze esan pentsau eban: behixek, asto gainien txahal txikixe halan ikusi ebanien, adarraz jo eta mankau egin ebala astuoi. Halan ekarteko, berak ezautu ebala ta, baiña egun batzutan han euki ta gero ekarriko ebala esan eutsen.\nHorretxek esanten diharduela, barriz, astuek arrantza! Ta andriek esan eutsen: "Oillotokixen dauena astu handixe, baiña hi haundixaue" esan eutsen.


Bihar Euskadiko Kintopekoen harri jasotze txapelketa 19:00etan Lege Zaharren enparantzan | El Diario Vasco\nZarautzBihar Euskadiko Kintopekoen harri jasotze txapelketa 19:00etan Lege Zaharren enparantzan\nBihar Euskadiko Kintopekoen harri jasotze txapelketa 19:00etan Lege Zaharren enparantzan\nXabat Olaizola zarauztarra.\nJ.M. ZUBIAURRE ZARAUTZ. Jueves, 24 agosto 2017, 08:20\n2017ko Euskadiko Kintopekoen harri jasotze txapelketa, 21 urtetik beherakoa, bihar ostirala, abuztuak 25, arratsaldeko 19:00etan ospatuko da, Zarauzko Lege Zaharren enparantzan.\nHarri-jasotzaileek, alde batetik, 100 kiloko zilindro zaharra eta, bestetik, 100 kiloko kuboa jaso beharko dute. Bi harriak batuta altxaldi gehien egiten dituen kirolaria izango da garailea. Txapelketaren kontrola Euskadiko Herri Kiroleko Federazioak egingo du.\nPartaideak hiru izango dira. Alde batetik Xabat Olaizola, 20 urteko zarauztarra, 3 urtez harria jasotzen eta hau izango da bere bigarren kintopekoa. Aipa-tzekoa da kirolari honen parte-hartzea Euskadiko eta 21 urtez azpiko Estatu mailako selekzioetan, Zarautz Kirol Elkarteko eskubaloi sailean. Bigarren harrijaso-tzailea Jon Gisasola, 18 urte, Mallabiakoa, 2 urtez harri jasotzen dabil. Hau izango da bere bigarren parte-hartzea kintopekoetan. Eta amaitzeko, hirugarrena, Iñigo Solazabal, 18 urte, Elorriokoa, urte bete harria jasotzen dabil. Hau izango da bere lehen aldia kintopekoetan.\nLiburu eta disko azoka gaurtik igandera Munoan Zarauzko Eusko Alkartasunak Antonio Eizmendiren lana aitortu du


Teknopataren txokoa » Artxiboa: Urtarrila 2009\nArtxiboa: Urtarrila, 2009\nhemen: Komunikazioa Madrilen urrian egin ziren jardunaldietan, estatuko doako egunkari guztien arduradunek onartu zuten garai txarrak zetozela doako prentsarentzat, eta noreberarena salbu, noski, doako egunkari guztiek arazo larriak izango zituztela aurrera egiteko. Are gehiago, jardunaldiak urte bira errepikatuz [...] Blogariak Amaraunean, 2009/01/25\nhemen: Kolaborazioak, Komunikazioa Goio Telletxea, Ana Malagon eta Haritz Rodriguez izan dira gaur Amaraunean, zikloia lagun. Gaien artean, honako hauek:\nZikloiaren inguruko kontuak, izen propioa eta guzti\nBarack Obamaren kargu hartzea, eta Etxe Zuriaren blog berriaren inguruko kontuak\nUstezko ekonomilari korearraren blogaren [...] Zorionak!\nhemen: Sailkatu gabe 2009ko urtarrilak 24, 25 urte bete ditu gaurkoan oso lagun estimatu batek. Hamar-hamaika urte izango dira etxean tartetxo bat egin niola, nahiz eta ezagutu urte batzuk lehenagotik ere ezagutzen nuen.\nHonelaxe aurkeztu zuten gurasoek jaio zenean, kristoren txalo zaparradaz inguratuta. Pena apur bat [...] Politono Azkarate\nhemen: Sailkatu gabe Honezkero entzungo zenuten seguru Ze Esatek taldeak (Trikizio eta The Txortains taldeetako kideek osatutakoak) Miren Azkarateri, Kepa Junkerari eta 700.000 euroei eskainitako omenaldia. Gaur barre dezente egin dugu Teketenek eta biok haren kontura Esku Era jardunaldietako bazkarian, eta komentatu [...] [BHI]: Splitweet, Merkatua.net eta krisia.\nLaneko ordenagailutik grabatu behar izaten dut audio [...] Hurrengoa »


Olly Rehn Grezian - EBko kazetaria\nGreziari dagokionez, hirugarren programaren berrikuspenari dagokionez gaur arratsaldean lortu den akordio politikoari ongi etorria eman nahi diot. Eskerrak eman nahi dizkiet gure Greziako bazkideei, EBZko eta FMIko misio taldeei eta gure pertsonei lan oso leuna egunez eta gauez, eta horrek akordioa erraztu zuen, azken turbulentzia politikoa izan arren, horrek ez zuen erraztu.\nAkordio politikoa azken asteetan eman diren urratsak ahalbidetu dira, ez behintzat Grezian bankuen birkapitalizazio prozesua amaitzea. Horrek likidezia ekonomia errealera itzultzen hasteko aukera eman beharko luke eta negozio txikiei eta etxeei eragiten dieten kreditu baldintza oso estuak arintzen lagunduko luke.\nAldi berean, Eurogrupoak oso garbi utzi du arlo askotan ikusi behar dugula lehiakortasuna eta inbertsioak bultzatzeko beharrezko neurriak ezartzea eta suspertzea eta enplegua sortzea bizkortzea.\nHorrek esan nahi du zerga administrazioaren erreforma areagotzea, bere eraginkortasuna eta autonomia bultzatzeko. Hau zerga sarrerak handitzeaz gain, zuzentasun sozialaz ari da.\nSektore publikoaren modernizazioaren bidez ikustea ere esan nahi du. Berriz ere, ez da kostuen aurrezpena soilik izango: herritarren eta enpresen beharretara bideratutako zerbitzu zibil eraginkorragoa sortzea da.\nEta ondasun eta zerbitzuen merkatuak askatzea esan nahi du. Egokitze prozesuak ez du oraindik kontsumitzaileentzako prezio baxuagoetara ekarri, izan ere, oztopo izaten jarraitzen dute sektore gehiegi (merkatuan eta garraioan, bai eta zerbitzu profesionaletan) behar bezala funtzionatzen duen merkatuan. Prezio hori ordaintzen ari diren greziarrak dira. Horregatik, ezinbestekoa da Greziako gobernuak lehiaketa bultzatzeko urrats eraginkorrak egitea, eta horrek prezioak jaitsiko ditu, baita inbertsio eta enplegurako aukera berriak sortzea ere, batez ere Greziako gazteentzat. Puntu honetan, agintariei laguntzeko ahaleginak egiten ditugu enpleguaren eta prestakuntza programen norabidea emateko eta asegurudunentzako lehen mailako arretarako sarbidea emateko.\nAzken batean, Greziaren erreforma bultzatzeko unea iritsi da, hazkundearen eta enplegua sortzeko mesedetan konfiantza itzultzeko.\nEBZk tasak baxuak mantenduko direla dio "epe luzerako"


ESTEBAN SALINAS ETA MARC GUARDIA BIDASOAREN BORRERO : KIROLETIK\nESTEBAN SALINAS ETA MARC GUARDIA BIDASOAREN BORRERO\n11 Abe, 2020 Kiroletik, Irratsaioa, Kirolak, Irun, Antxeta Irratia, Bidasoa, BM Granollers, Liga Sacyr Asobal\nMarc Guardiak 14 geldiketekin eta Esteban Salinas 8 golekin Bidasoaren denboraldiko 13.garaipena zapuztu dute.\n30 - Fraikin Granollers (13+17): Guardia, Pérez (3), Lancina (1), Chema Márquez (6), Valera (4), Esteban Salinas (8), Gassama (4); Gurri, Ferré, Marc García, Martínez (2), Armengol, Franco eta Antonio García (2).\n29 - Bidasoa Irun (15+14): Ledo, Crowley (2), Racotea (1), Kauldi (4), Salinas (7), Tesoriere, Matheus da Silva; Sierra, Zabala (1), Gey-Emparan (2), Julen, Serrano (2), Azkue (4), De la Salud (5), Bartok (1 p.) eta Bonanno.\nIlusioarekin, sasoian eta BM Benidormen aurka garaipena erdietsita iritsi da Bidasoa Granollerseko Palacio de los Deportesera. Bertan, denboraldi irregularra egiten ari den Granollers taldeak jaso ditu eta sailkapen nagusian 10.postuan dauden arren, sekulako neurketa eginez, Bidasoa gol batengatik gainditu dute (30-29).\nJacobo Cuetarak bidaiaren aurretik ohartarazi zuen Granollers oso bizi jokatzen zuen taldea zela. Hain zuzen ere, bizitasun horrekin, Granollersek hobe ekin dio neurketari. 3-1 jarri dira aurretik, baina segituan Bidasoa 4-3ra hurbildu da. Hasieran, bi taldeetako atezainak jazo dira protagonista; Xoan Ledok 2 geldiketa jarraian egin ditu eta Marc Guardiak 4, lehen zatian 8 geldiketekin bukatu du atezain kataluniarrak. Etxeko taldeak lehen abantailak lortu ditu, bi goleko aldearekin 16.minutura arte mantendu da. Minutu baten buruan, 8-6 galtzetik 8-8 berdintzera igaro da Bidasoa, Jon Azkuek eta Tao Geyk bi eraso bizkorretan egin dituzte golak. Antonio Garciak aldaketa gaizki egin ostean, bi minutu egotzi dute eta Bidasoak 10-12 aurretik jartzeko baliatu du. Alde horren baitan mantendu du abantaila talde irundarrak eta atsedenaldira neurketa guztiz irekita iritsi da (13-15). Chema Marquez eta Sergio de la Salud izan dira lehen zatiko jokalari erabakiorrenak, biek 4 gol gauzatu dituzte lehen 30 minutuetan.\nBigarren zatia bide beretik hasi da, bi taldeak kolpeak elkarbanatu dituzte, baina betiere, Bidasoak bi goleko aldea mantendu du (17-19, 39.minutuan). Ordea, Granollersek erreakzionatu du, bost minututan markagailua berdindu eta markagailuan aurretik jartzeko indarra izan du (21-19, 43.minutuan) 6-1eko partziala lortu ondoren. Jacobo Cuetarak hutsartea eskatu du erasoa eta defentsa orekatzeko, baina egoera hobetu beharrean okerrera egin du. Sergio de la Salud bi minutu kanporatu du epaileak eta Granollersek, Esteban Salinasen gidaritzapean (8 gol guztira), 4 goletara handitu du aldea. Cuetarak bigarren hutsarte bat eskatu behar izan du eta Bidasoak jokoan hobetu duen arren, Esteban Salinasek eta Chema Marquezek eta Borja Lancinak Granollesen abantaila ondo kudeatu dute. Bidasoak, ordea, ez du amorerik eman eta 13.garaipena lortzeko saiakeran jarraitu du, bost minuturen faltan, bi goletara hurbildu dira irundarrak (28-26). Bero-bero jarri da partidu amaiera, Bidasoak erasoak oso bizkor bukatu ditu; Granollersek, berriz, ahalik eta eraso luzeenak egiten saiatu dira eta Bidasoaren kalterako, azken saiakeretan asmatu du etxeko taldeak. Denborarik gabe, Bidasoak ezin izan du denboraldiko hirugarren porrota saihestu (30-29).


Erabakitzeko eskubidearen aldeko herri mugimendua. Burujabetzaren aldeko eta euskal herritarrok gure etorkizun politikoa libreki erabakitzeko lan egiten duen dinamika anitz eta parte-hartzailea. Jende zoriontsua herri libre batean.\nHerritarron 'marra gorria', erabakitzeko eskubidea\nKatalunia-Euskal Herria: egitasmo baten lehen harria\nHamaika Gara ekimenaren sustatzaileekÂ uztailak 3an Bilboko Areatzan mobilizatzera deitu dute\nâ€œEz dugu Estatuek baldintza lezaketen aterki juridiko huts bat nahi: erabakitzeko tresnak gure esku nahi dituguâ€\nâ€œKrisi egoeratik herri gisa nola irten nahi dugu?â€\nNaziometroa, termometro eta iparrorratz\nZailtasunen aurrean, altxa gaitezen!\nDupla eta Itziar ItuÃ±o, Hamaika Gara ekimenaren bideokliparen protagonista\nGure Esku eta euskal kulturgintza sustatzeko tresna izango da Tripontzia\nKrisien aurrean, burujabetzan sakondu eta erreferendumaren aldeko sinadurak biltzeko deia\nEuskal herritarrek eta katalanek beren herrien askatasuna aldarrikatuko dute Tourrean\nIgandeko herri galdeketetan parte hartzeko deia


Vitoria-Gasteizko Udalaren web-orria - Autobus geltoki berria\nAmaitu da Gasteizko autobus geltoki berriaren obra. 2012ko azaroan hasi ziren lanak, eta gauzatzeko aurreikusitako epeak bete dira. Lehen fasea 2013ko irailean amaitu zen, lur azpiko aparkalekuaren itxierarekin, eta bigarrena 2014ko urtarrilaren erdi aldean, estalkiaren egitura metalikoa erabat amaitu ostean. 2014ko udaberrian amaitu ziren kristalak ipintzeko lanak, eta horren ostean eraikina estaltzen duen xafla berdea jarri zen.\nOrain hilabete batzuk behar dira abian jar dadin. Gasteizko autobus geltoki berria 2015eko martxoaren 16an funtzionatzen hastea aurreikusi da.\nAutobus geltoki berriak atondo handia du, kafetegia eta jatetxea, saltokia, zaindegia, bulegoak, eta autobus geltokiari dagozkion zerbitzu guztiak: txartelak saltzeko leihatilak, informazio-zerbitzua, 5 informazio-pantaila eta bestelako udal informazio puntuak, autobusentzako 25 nasaz gain. Kanpoaldean, plaza publiko handi bat -8.000 metro koadro- haurrentzako jolaslekua -kafetegiaren aurrean- eta berdegunea ditu. Orotara, autobus geltoki berriaren eraikinak eta inguruak 26.650 metro kuadro hartzen dute.\nAutobus geltoki berriak, halaber, lurpeko aparkalekua du, ibilgailuentzako 302 plaza dituena, horietako 10 mugikortasun murriztuko pertsonentzat; 15 ibilgailurentzako aurreinstalazio elektrikoa ere jarri da, horietako 2, mugikortasun murriztukoentzat. Bizikletentzako 94 leku eta motorrentzako beste 13 ere baditu, gehi motor batentzako aurreinstalazio elektrikoa. Kanpoaldean bizikletak aparkatzeko 105 leku jarri dira, aldi labur batez aparkatzeko lekua 6 ibilgailurentzat, eta 3 taxi geltoki, 18 ibilgailurentzako lekuarekin; gainera, mugikortasun murriztuko pertsonentzako 3 aparkaleku daude.\nOpacua eta Balgorza enpresa gasteiztarrek eta Vías y Construcciones-ek osatutako ABEEak egin ditu lanak. Aurrekontu osoa 15.346.540,92 euro da (BEZik gabe), zeinaren % 90 Eusko Jaurlaritzak eta Arabako Foru Aldundiak finantzatu baitute.\n'Zure auzoa hobetuz' 2012 - Euskal Herria bulebarraren eta Don Bela Kondearen kalearen arteko irlatxoa kentzea\nMugikortasunerako 10 neurri


Irekia Eusko Jaurlaritza - Gobierno Vasco :: Estatu Batuetako erakunde akademikoetako adituek oso egokitzat jo dute Eusko Jaurlaritzaren Bake eta Bizikitza Plana\nEstatu Batuetako erakunde akademikoetako…\n\nEstatu Batuetako erakunde akademikoetako adituek oso egokitzat jo dute Eusko Jaurlaritzaren Bake eta Bizikitza Plana Iturria: Irekia\n\n\n\n\nLehendakariari lehen ondorioak helarazi dizkiote, eta plana onartu aurretik kontuan izango dituzten «iradokizun garrantzitsuak» jasotzen ditu agiriak\nAdituek biktimen lekukotasunak entzuteko eta gizartearen adiskidetzea bultzatzeko espazioak sortzea gomendatzen dute\nIpar Ameriketako erakunde akademikoetako gatazken konponketaren arloko adituen talde batek Eusko Jaurlaritzaren Bake eta Bizikidetza Planari buruz prestatu duten ondorioen lehen laburpena eman diote lehendakariari. Dokumentua Eusko Jaurlaritzak urte amaieran jasoko duen behin betiko txostenaren aurrerapena da, eta planaren edukiak eta metodologia oso positiboki balioztatzeaz gain, plana onartu aurretik kontuan hartuko dituzten «iradokizun interesgarriak» biltzen ditu.\nAgiria idazteaz arduratu diren Andrea Bartoli eta Borislava Manojlovic Seton Hall Unibertsitateko irakasleek eman diote, New Yorkeko Euskadiko Ordezkaritzaren egoitzan. Gatazken konponketan eta bake eta adiskidetze prozesuetan eskarmentu luzea duten beste aditu batzuek ere prestatu dute dokumentua: Columbia Unibertsitateko Peter Coleman, ekitaldian izan dena, George Mason Unibertsitateko Susan Allen, George Washington Unibertsitateko Paul Hoyt-O’Connor eta Estatu Batuetako Bakearen Erakundeko Pamela Aall.\nTestuak Bake eta Bizikidetza Plan osoaren balorazioa egiten du, eta alderdi metodologikoak eta jarduera programa aztertzen ditu. Gainera, iradokizunez betetako kapitulu bat du. Adituek biktimen lekukotasunak eta ahotsak entzun ahal izateko esparruak nola sortu hausnartzea iradokitzen dute, haien kontakizunen bitartez ikasteko, eta gizarte adiskidetzea sustatzeko.\nBestalde, planari ekarpenak egiteko gonbidapen irekia nabarmendu dute. Gainera, plana bultzatzeko horrek adostasuna, partekatzea eta elkarlana azpimarratzea goraipagarritzat jo dute, eta gizarteak proposatutako ekimen eta prozesuetan parte har dezan herritarrentzako pizgarriak sortzea iradoki dute.\nEusko Jaurlaritzak urte amaieran jasoko du behin betiko txostena. Lehendakariaren iritziz, «planaren garapen praktikorako oso erabilgarria izango da».\nIñigo Urkulluk esan du Europar Batasunean ere antzeko lanak egingo dituztela. Izan ere, Jaurlaritzak Bake eta Bizikidetza Planaren diseinua, onarpena eta kudeaketa zehaztasunean oinarritutako azterketei lotuko zizkiola esan zuen, gai hau batzuetan bitxitzat jotzen dutelako.\nAzkenik, Eusko Jaurlaritzak Euskadi bake, bizikidetza eta giza eskubideen arloetan nazioarteko estandarrik eta estandar akademiko altuenetan kokatzea nahi duela esan du lehendakariak. Horrenbestez, Euskadiko erakundeen 30 ekarpen inguru jaso dituen plana nazioarteko ekarpenekin osatuko dutela adierazi du.\n*Bake eta Bizikidetza Planaren aurretiazko balorazioaren ondorioen dokumentua eranskinetan deskarga daiteke.\ndecla_bartoli_manoijlovic_d... behera kargatu (10 MB)\ndeclarac_lhk_informe_paz_de... behera kargatu (7 MB)\nlhk_balorazio_positiboa_eu.mp3 behera kargatu (700 KB)\nlhk_balorazio_positiboa_eu.mp4 10 MB\nrecursos_plan_paz_errekurts... 6 MB\n2013_10_12_lhk_paz_0996.jpg 3 MB (jpg)\n2013_10_12_lhk_paz_0997.jpg 3 MB (jpg)\n2013_10_12_lhk_paz_1003.jpg 3 MB (jpg)\nBake_eta_Bizikidetza_Planek... 100 KB (application/pdf)


Podotolosa - Podologia Zentrua Ioana Arbillaga Klinika\nDuque de Mandas 27 Behea, Donostia, Gipuzkoa\nIoana Arbillagak eta bere lantaldeak kalitatezko podologia zerbitzua eskaintzen dute, merkatuan dauden azken teknologiez baliatuz. Kirolariei zuzendutako zerbitzua eskaintzen dute, kirol bakoitza desberdina denez kirolari bakoitza ere bakarra delako eta tratu hurbila ematen dute, ikusiz eta entzunez lortzen baitira emaitzak. Lehendabizi Tolosan eta gero Donostian.\n2003. urtean jaio ginen.\nUrteek aurrera egin ahala teknikak berritzen eta lana eguneratzen dugu.\nTratu hurbila eta pertsonalizatua.\nPausoz pauso goaz, kalitate onena eskaintzeraino.\nGela ezberdinetan zerbitzu ezberdinak eskeintzen ditugu.\nLantaldean lau podologo, kirol mediku bat, txirrindularitzari bideratutako biomekanikan aditu bat eta bi administratzaile bat gaude. Madrilgo zein Bartzelonako unibertsitateetan ikasi dugu Podologia eta hainbat master eta gradu-ondoko egin ditugu oinaren biomekanika eta patologia desberdinetan espezializatzeko.\nTaldea osatzen duten kideak:\nAitor Sanchez Esnaola\nTxirrindako biomekanikan aditua\nRebeca Gonzalez Perez\n© 2021 Podotolosa — Arbillaga Klinika.\nWeb-orrialde hau Nube Comunicacion-ek garatu du.


urria | 2014 | Elkar Hezi\nGose bainintzen eta jaten eman zenidaten; egarri, eta edaten eman;\n2014(e)ko urriaren 29a -n gvazquez-kargitaratuta\narrotz, eta etxean hartu ninduzuen; biluzik nengoen, eta jantzi egin ninduzuen; gaixo, eta bisitatu; kartzelan, eta ikustera etorri”. Orduan, zintzoek esango diote: “Jauna, baina noiz aurkitu zintugun goseak eta jaten eman genizun, edo egarriak eta edaten eman? Noiz aurkitu zintugun arrotz eta etxean hartu, edo larrugorri aurkitu eta jantzi? Noiz aurkitu zintugun gaixo edo kartzelan eta ikustera joan?”. Eta erregeak erantzungo die: “Benetan diotsuet: Nire seniderik txikien hauetako edozeini egin zeniotena, neuri egin zenidaten”\nELKAR HEZI ikastetxearen izaera kristauarekin bat eginez, eta Pastoral arloren ekimenez, Elizbarrutiko Caritas arloko arduradunekin elkarlanean , Boluntariotzaren gaineko plantxo bat eratu eta aurrera ermatea erabaki dugu. Oraingoz behintzat, DBHko 3. eta 4.eko, Batxi 1. eta 2.ko ikasleei eta helduoi (guraso zein irakasle/langileoi) zuzenduta tailer eta esperientzia batzuk antolatu ditugu.\nHurrengo asteazkenean, hilak 5, DBHko 3. eta 4. mailako ikasleek egingo dute lehen tailerra eskolan.\nAzaroaren 12an, Batxilergoko ikasleak eta helduen txanda izango da. Helduen kasuan, saio bera baina bi ordutegi ezberdinetan, nahiago dugun ordutegia aukeratu ahal izateko. Lehenengoa 15:00etik 16:30era eta bigarrena 17:00 18:30era.\nZoroen itsasontzia Pasaiara heldu da\nEta itsasontzira igotzeko txangoa antolatu dugu:\nEguna: Azaroaren 8a,larunbata.\nTokia: Pasaiako portuan dagoen Zoroen\nGonbidatuak: 3-8urteko haurren familiak.\nSarrerak: 3€ haurrak eta 4€helduak.\nKopurua: 20-55 pertsona.\nNola joan: Autoz\nZorountziaren jatorria inauteriena da, barre herrikoiaren kulturarena, hain justu bere fartsa, asto-festa, prozesio neurrigabe, dantza makabro eta beste hainbat adierazpen oparo, zaratatsu eta subertsiboekin Europaren historian eragin sakona izan duen tradizioarena.\nDuela 23 urtez geroztik gaur arte, Zorountzia antzerki-konpainia bat da, etengabeko festa-bidaia batean bizi den konpainia. Antzerki-laborategi ibiltari bat da, eta toki eta ezaugarri guztietako jendeari zuzendutako musika-komedia bat egiten du. Tripulazioak Europako 20 lurraldetako 180 hiritan eskaini ditu bere ikuskizunak. Inauteriaren pregoilari gisa, antzerki herrikoi, barregarri eta subertsibo bat eskaintzen du, eta abesti lizunak eta ohiko musikak nahasten ditu. Bere ikuskizuna Pozaren Meza Ospetsua da, gizarteak esaten dituen gezurrei buruzko satira garratz bat, alegia.\nOntzia 1916. urtean eraiki zen. Arrantzarako burdinazko belaontzi holandar ohiko bat da, eta sardinzarraren arrastre-arrantzarako pentsatuta dago. Kaian 220 toki dituen tribuna bat eraikitzen da, eta ontzia, berriz, eszenatokia eta eszenografiarako erabiltzen da, bertako zubi eta mastei esker. Ikuskizuna eguzkia sartzen denean hasten da, eta sarreraren prezioa, berriz, ikuslearen pisuaren araberakoa da, 13 zentimo kiloko ordaintzen delarik. Erdi aroan aberats eta txiroen arteko borroka amaiezinaren alegorietan oinarritu dira kontzeptu honetarako.\nOñatiko BERRIAren lagunen eskertza\n2014(e)ko urriaren 20a -n gvazquez-kargitaratuta\nEskuzabala zuen borondatea,\nbikaina zuen lana. Banan-\nbanan bakoitzari (gurasoak,\naitortzea izango litzateke\nzuzenena; ezin, ordea.\nHelaraz egiezu, arren, gure\nesker on bihozkorrena.\nBidalagun beti, adiskide beti.\nElkar Heziko bi ikasle ‘Zientziarekin Solasean’ topaketetan\n2014(e)ko urriaren 9a -n gvazquez-kargitaratuta\nAurreko urriaren 2an, Pello Uriarte eta Iñigo Barinagarrementeria, Elkar Heziko 2. batxilergoko ikasleak, Ainhoa Mendia irakaslearekin batera, top@DIPC – Zientziarekin solasean! topaketan izan dira Bilbon, Nobel saridunen eta Bigarren Hezkuntzako ikasleen arteko topaketan, alegia.\nIkasle eta irakasle parte hartzaileei harrera egin ostean, topaketa 10:30tan hasi da, eta 3 bat orduko iraupena izan du, hamaiketakoa egiteko atsedenaldia barne.\nJardunaldian, Claude-Cohen Tannoudji eta Juan Ignacio Cirac zientzialariek, lehen pertsonan hitz egin dute zientziarekin eta ikerketarekin lotuta duten pasioari buruz. Eta, bide batez, bertan izan diren ikasleek zientzialarien bizipenen eta ibilbide profesionalean metatutako esperientzia guztien gainean egindako galderei erantzun diete.\nTopaketa hauen helburu nagusia, zientzia- eta teknologia-ikasketei begirako bokazioa sustatzea da.\nKonstantinan (Aljeria) jaiotako frantziar fisikaria da. 1962an, Pariseko Goi Mailako Eskola Normalean (École Normale Supérieure-ENS) lortu zuen doktoregoa. 1997an argi laserraren laguntzaz atomoak hozteko eta harrapatzeko metodoak garatzeagatik Fisikako Nobel Saria jaso zuen. Cohen-Tannoudjik eta beste zientzialari batzuek diseinatutako teknikek hainbat aplikazio espezifiko sorrarazi dituzte, hala nola zehaztasun handiko ordulari atomikoak, doitasun handiko interferometro atomikoak, eta grabitatearen indarra eta errotazioaren abiadura neurtzeko girometroak.\nJuan Ignacio Cirac Manresan jaio zen, 1965ean. 1988an Fisika Teorikoan lizentziatu zen Madrilgo Unibertsitate Konplutentsean eta gaur egun Optika Kuantikoko Max Planck Institutuko zuzendari da (Garching, Alemania). Konputazio kuantikoan eta bere aplikazioetan aditua izanik (informazioan), ordenagailu kuantikoek informazioaren munduan iraultza eragingo dutela iragarri du. Ikerketa Zientifikoaren eta Teknikoaren Asturiasko Printzea Saria (2006) eta Wolf Fundazioaren Fisika Saria 2013 jaso ditu besteak beste.\nLehendakaria Kristau Eskolaren ikasturtearen zabaltze ekitaldian\n2014(e)ko urriaren 2a -n gvazquez-kargitaratuta\nEuskal gizartearen etorkizuneko erronkei begira Kristau Eskolak bere asmoa azaldu du ‘Izan(go) Garena’ lelopean.\nIkasturte hasierako ekitaldian, Eusko Jaurlaritzari eta hezkuntza alderdi osoari lankidetzarako prest dagola azaldu dio erreferentziazko hezkuntza eragile gisa, helburuak eta kohesioa lortzeko bultzatzaile izanik, euskal eskola garatu ahal izateko.


Datazio larriak harremanak eta sortzeko familia | «planet of Love»\nAzken urteotan, gero eta gehiago zoriontsu bikote agertzen da, Internet esker. Gehien interesgarri honi buruz gauza da, besteak beste, sindikatuak dira gehiago indartsu, orekatua eta fidagarria baino jendea ezagutu modu tradizionala. Gauza bat da hori eskainitako gune Datazio larriak harreman asko ditu abantailak. Nagusiki, hau kezka aukeraketa bat bazkide — hasieran bilatu dezakezu solaskide kopurua kritikoa alderdi. Gure web ezaugarri bat sistema berezia da, besteak baino gehiago, ehun bat parametroak. Honi esker Datazio harremana izango oparoenetako, zeren behin jaso ahal izango duzu zenbaki bat hautagaiak zenbait bizitzaren balioak, lehentasunak, trebetasunak, jarrerak eta interesak. Hasteko dezakezu Datazio harreman serio bat egin gabe izen-ematea doan da, baina planteamendu hau ez da eraginkorra bezala osoa izen-ematea web orrian. Aukera ematen du zure profila sortzeko eta guztiak sarbidea lortzeko zerbitzuen ataria. Lehenengo eta behin, beharrezkoa da bermatuko duten beste pertsona batzuk aurkitu ahal izango Duzu — jatorrizko galdeketa asko handitzen arrakasta aukerak.\nInteresa baduzu esklusiboki Datazio harreman serio bat egiteko, behar da, irizpide hauek betetzen. ez gehiegizko ukitu — hobby diseinatzaile grafikoak sortu ahal izango RAID bat edo faltsuak inpresioa ezkutatzen larriak flaws jakina, ebaluazioa itxura solaskide oso paper garrantzitsua jokatzen du, ez delako aukera bat, bizitza bazkide, da, behar erakartzeko eta gozatu. Baina komunikazio-sarea ez dute erreakzio kimiko batzuetan oztopatzeko benetako komunikazio — esker bazkide hau da, hautatutako kontzienteki, pentsakor eta oinarrituta, ondorio logikoa, ez senak, eta horrek eramaten benetan luze bat orekatua Batasuna. Noiz komunikatzeko online murrizketak ez daude, ez adina, denbora edo eremu geografikoa. Garrantzitsua da hori errazagoa da herabetasuna gainditzeko, hau da, bereziki garrantzitsua direnek dagoeneko aurrean kexak, porrotak, galerak eta iruzur. Ez, besterik gabe, itzuli fidatzen gizon — hau hasi behar duzu Datazio free larriak harreman eta pixkanaka-pixkanaka, poliki-poliki eta eroso, ahalik eta, besterik gabe, bat dedikatu web orrian. Ez dira asko guneak Datazio larriak harreman libre, baina gure baliabide esker bilatu laguna erabat aparteko gastuak. Zure arima mate, denek daiteke, larria bada bilaketa buruz gunean. Gomendagarria da zehaztu egiazko informazioa, zintzotasunez galderak erantzun, ez ezkutatzeko haurren presentzia, harremanak edo iraganeko ezkontzak. Ez da beharrezkoa papera eta asmoa duten guztiak ondoren zintzotasun gakoa da benetan harreman sendoa. Ez da beharrezkoa azkar, garrantzitsua da itxura beste pertsona aurretik izendatuko bilera pertsonal bat. Planeta maite — Datazio gune harreman bat gabe edozein lurralde-murrizketak.\nAskotan zure maitasuna aurkitu ezberdinetako pertsonen herrialde eta kontinente — honek aukera handi bat da, ez bakarrik hobetu bizitza pertsonala, baina baita erabat piztu zure mundua aldatzen ari da, funtsean, bere bizitza modu. Nazioarteko bikote oso arruntak dira, eta horrek bakarrik baieztatzen du, izan ere, guztiek mundu hau ez da lagun ezin hobea da, nahiz eta oso urrun eta bere erantzuteko erronka. Nor da benetan bilatzen zuen, beti aurkituko, eta gure web orri bat emango du, gehienez aukerak, batzen bihotzak\n← Datazio Ez Da Izen\nZergatik mutilak bete nahi nesken gurasoak. Zer esan nahi du →


xafla laser ebakitzailea, altzairuzko laser ebakitzailea, burdinazko laser ebakitzailearen fabrikatzailea - ACCURL Laser\nGure produktu nagusiak honako hauek dira: Laser bidezko ebaketa-makina, Laser-hodi ebaketa makina, Plasma eta Flame Cutting Machine, Plasma Tube ebaketa-makina eta Ura Jet-ebaketa-makina. Txapa prozesatzeko ekipo horiek. Alemanian, Japonian eta Italian teknologia aurreratua erabiltzen dugu. (gehiago…)\n1988 Urtea ezarri da\n7 Ekoizpen lerroak\n3000 Fabrika tamaina (m2)\nACCURL-i buruz gehiago\n1988az geroztik, xafla lanerako makina.\nZerbitzuaren sarrera ACCURL-en gure azken helburua da eskaintzea ...\n1. Helburua Ziurta ezazu produktuen kalitatea kalitatearekin bat egiten dela ...\nACCURLeko langile guztiek bezeroen gogobetetzeari eskainitakoa da ...\nACCURL burdinazko xafla ekipamenduen fabrikatzaile ospetsua da ...\nProbatu ACCURL laser ebaketa makinak bizi eta lortu ...\nLortu Quote hoberena\nXehetasun azkarra Egoera: Jatorri Berria: Anhui, Txina (Penintsulako) Modelo zenbakia: Laser-3015-500W Tentsioa: 380V / 220V Potentzia baloratua: 220W dimentsioa (L * W * H): 3700 * 2280 * 1400 Pisua: 1500 kg. ..\nEzaugarriak Ebaketa-abiadura: 0-60000mm / min Aplikazioa: Laser ebaketa Egoera: Ebaketa lodiera berria: 0,2-6 mm, 0,2-6 mm (Materialaren arabera) CNC edo Ez: Bai ...\nEzaugarriak Cutting Area: 1500 * 2500mm Cutting Abiadura: 70m / min Formatu Grafikoa onartzen du: AI, PLT, DXF, BMP, DST, DWG, LAS, DXP ...


ikasbil.eus: Aldizkari Digitala: Trapu zikinak, indarkeria matxista salatzeko erakusketa bat\nCristina Gutiérrez Meurs (Madril, 1966) Bilbon bizi da gaur egun. Turismoko ikasketak egin zituen lehendabizi, eta, 1999. urtean, Arte Ederrak ikasi zituen Euskal Herriko Unibertsitatean. Ondoren, Londresera joan zen Kensington & Chelsea Collegean grabatuaren teknikan espezializatzera. Trapu zikinak erakusketa ikusgai dagoen arren, ez da estatikoa, aldaketak izan ditzake “erakusketa bizia baita”. Berarekin elkartu gara erakusketaz, bere lan-ibilbideaz eta etorkizunaz mintzatzeko.\nErakusketan gorbatak dira protagonista: “Indarra, hierarkia, boterea, gizonezkoa… Esanahiagatik erakarri naute beti. Oraingoan, 2016tik Espainiako Estatuan erail dituzten emakumeen izenak brodatu dizkiet gorbatei. Nik hemen guztiak jarri ditut: korrika egitera atera eta bizilagunak hil zuena, lepoa moztuta agertu zen prostituta edo hiltzaileak eraildako koinata… Guztiak”, kontatu digu. Izan ere, 1/2004 Legeak genero-indarkeriaren biktimak, bikotekideek edo bikotekide ohiek eraildakoak eta amaren aurka erabilitako indarkeriaren testuinguruan hildako seme-alabak biltzen ditu, baina beste hainbat ez. Gutiérrez Meursen ustez, legea aldatu beharra dago, “hori egin ezean, arazo erraldoia txikitu egiten baitute”.\nHorrez gain, albiste batzuk daude horman zintzilik: “Benetan gertatutako berriak bildu ditut eta izena, lekua eta data ezabatu dizkiet”. Albiste horiekin marrazkiak eta grabatuak ikus ditzakegu.\nAmaitzeko, audio batean Espainiako Diputatuen Kongresuak 2017an onartutako 214 neurri atzekoz aurrera irakurtzen ditu eta horixe entzuten da erakusketa-aretoan: “Oraindik ez dute laurdena ere martxan jarri, horixe salatzea da nire asmoa”. Gainera, horren inguruko bideo bat ere ikusgai jarriko dutela kontatu digu.\nBere ustez, erakusketa ikusten duenak errealitatearen zaplazteko galanta jasotzen du: “Kanpotik ikusita, ez dakigu ezer. Barrura sartu eta esanahia zein den jakitean, errealitateaz jabetzen gara. Komunikabideetan emakume bat hil dutela entzuten, ikusten edo irakurtzen ohituta gaude. Hemen, indarkeria hori kontzentratuta ikusten dugunean, hainbeste izen, hainbeste egoera, errealitateak kolpatu egiten gaitu”.\nHasiera eta ibilbidea\nEmakumeen aurkako indarkeriaren gaian murgildu zen, haur lapurtuen gaiak bere interesa piztu eta bide horretatik jo zuelako. 2012. urtean, Gutiérrez Meursek emakume batekin egin zuen topo bere etxeko ezkaratzean: “Postontziak begiratzen ari zen eta eraikina 70eko hamarkadan ospitalea izan zen galdetu zidan. Aitaren bila zebilen, haur lapurtua izan zelako. Garai hartan, ez nion bueltarik eman, kasu bakanen bat zela uste nuelako”. Ondoren, egunkarian gai horren inguruko albiste bat irakurri nuen eta jakin-minak sarean begiratzera eraman ninduen. “Espainiako Estatuan 300.000 kasu inguru daudela irakurri nuen. Hari horri tiraka, irudiak egiten hasi nintzen; baina hainbeste informazio irudien bitartez adieraztea oso zaila zenez, liburu bat idaztea erabaki nuen”, aitortu digu. Lo que no me quisiste contar (Kontatu nahi izan ez zenidana) eleberria argitaratu zuen 2016an.\nHortik aurrera, emakumeen aurkako indarkeriaren inguruan pentsatzen hasi zen: “Seme-alabak lapurtu? Ugaltzeko gaitasuna, haurren ideologia, herrialde bateko jaiotza-tasa… Eraildako emakumeen kasuei arreta handiagoa ematen hasi nintzen eta horrek ekarri nau honaino”.\nArteak ikasteko eta kontzientziatzeko balio duela uste du, eta erakusketa guztietatik ikas dezakegula zerbait. “Nire lanak konpromiso sozialarekin du zerikusia, gertatzen dena salatu nahi dut eta mintzen nauenari buruz hitz egin. Egia da nire lana aldatu dela urteen poderioz: lehen barrura begirakoa zen, koloretakoa, eta, orain, berriz, zuri-beltzekoa”, esan digu. Erremintak kontatu nahi duenaren arabera erabiltzen ditu: “Irudiak, brodatuak, idaztea… Artistok jendearengana hel gaitezke eta aprobetxatu egin behar dugu hori”.\nUne honetan, baditu beste gai batzuk buruan: komunikazioa, inkomunikazioa, komunikazio txarra, jende askorekin gaudela ematen duen arren bakarrik sentitzea, sare sozialak… “Ez naiz ezer egiten ari, oraintxe Eva no fue la primera (Eva ez zen lehenengoa izan) eleberria argitaratu berri dut eta leku askotatik deitzen ari zaizkit, aurkezpenak egiteko. Zerbait amaitu osteko beldurra daukat, paper zuriari diogun beldurra. Emakume harekin inspirazioa iritsi zitzaidan 2012an eta orain ere zerbait iritsiko da, haritxoak ikusten ditut…”\nZer iruditu zaizu Cristina Gutiérrez Meursen lana? Ezagutzen zenuen? Zer den jakin ostean, joango zinateke erakusketa ikustera? Zergatik? Baloratzen al duzu artisten lana?\n1. Zer eskaintzen du Cristina Gutiérrez Meursen Trapu zikinak erakusketak?\nTokian egindako instalazio* bat da, baina ez bakarrik instalazioa, be (ere) bai horman ikus(i) daitezke testu labur batzuk, eta grabatu eta marrazki batzuekin batera. Guzti hauek (hauek guztiak) edo proposamen guzti hauek (hauek guztiak) badoaz eskutik edo, audio batekin. Eta audio horretan entzun daiteke Espainiako Estatuan behe ganberak genero indarkeriaren aurkako 214 neurri onartu zituzten eta horiek irakurrita edo atzetik aurrera entzun daitezke erakusketa honetan. Indarkeria sexistaren kontrako gogoeta bat da.\n2. Zer esan dezakezu gorbatekin osatutako lanari buruz?\nInstalazioan bere proposamena, bere proposamen plastikoa edo, egiten du gorbaten bitartez eta gorbata hauetan brodaturik irakur(ri) daitezke biktimen izenak artilezko hari beltzarekin egindakoak. Artilezko hari horren koloreak, beltzak, bada nolabaiteko harremana be (ere) bai dauka marrazketarekin, lapitzaren minarekin eta abar. Eta ireki zenetik, erakusketa ireki zenetik gaur egunera arte izen batzuk ere gehitu izan dira. Tamalez, instalazio bizia delako eta biktima berri bat, berrietan entzuten badugu bere izena, bueno bada, genero indarkeriaren biktima horren izena Cristinak brodatu egiten du eskuz, hurbiltzen da instalaziora eta zintzilikatu egiten du gorbata berri bat.\n3. Etortzen den jendea zerk harritzen du?\nKaletik ikusten den erakusketa bat denez, ba kaletik jada nolabaiteko lehenengo bistada (begiratu) bat botatzen (egin) diote instalazioari. Eta bueno ba jakin-minez bultzaturik sartu egiten dira eta instalazioa bera audioarekin akonpainatuta (lagunduta) dagoena, bada horrek erakartzen ditu pila bat. Eta gero, horman dagoen testua (testuak) be (ere) bai testuinguru bat ematen dionez instalazio guztiari, bada aldatzen da pertzepzioa. Kanpotik ikusten zen instalazio plastiko edo estetiko hori (horrek), berehala nolabaiteko esanahi oso bueno, gogorra aurkezten du, ez?\n* Instalazio: Helburu artistikoekin antolatutako espazio bat edo objektuen bilduma bat.\nCristina Gutiérrez Meurs artistaren lana\nArtea konpromiso soziala erakusteko\nIndarkeria matxistagatik aurkezten diren salaketen %0.014 soilik dira faltsuak


Aulki Zuriak / Escaños en Blanco » Guri buruz\nAulki Zuriak, demokratikoki aktiboak diren hiritar batzuen eskaera bati erantzuna emanez sortu da. Egungo alderdi politikoetatik bakar bat ere ez duelako haien burua ordezkatzen, boto zuri ematera, abstenitzera edo baliogabe bozkatzera behartuta daude. Aukera hauek era sinbolikoan zenbatuak diren arren, praktikan ez dute eskainuen banaketan eragiten eta hautesleriaren parte bat joko demokratikotik at uzten dute.\nHorregatik, sisteman barneratzen gara, hauteskundeetan beste hautagaitza bat bezala aurkeztuz, eta programan puntu bakar bat dugula: eskuratzen ditugun eskainuak hutsik uztea, edozein motatako ordainsari edo diru-laguntzari uko eginez. Era honetan, Aulki Zuriak-en bidez, ados ez daudenen boto horiek parlamentuan zenbatuko dira hiritar guztien borondatearen isla zehatz bezala.\nAulki Zuriak-en oinarrizko lau puntuak:\nPuntu bakarra programan: eskainua hutsik uztea\nKarguari uko egiten diogunez, ez dugu ez soldatarik ez diru-laguntzarik jasotzen\nBide eraginkorra da, gizartearen ondoezari balorea emateko eta ikusgai egiteko, eta era berean hau parlamentuan ordezkatua egon dadin era ofizial eta argian\nHorrela ekiditen da, protestatzeko normalean egiten diren ekimenen – kale manifestazioak edo hauteskundeetako abstentzioa –besteei komeni zaien moduan interpretatzea.\nBeste ikuspuntu batetik ikusi nahi baduzu, hau da zure botoaren indarraz baliatzeko era bat, politikoak instituzioetatik kanporatzeko.


Rate Your Music - Wikipedia, entziklopedia askea.\nRate Your Music musika diskei buruz iritzia emateko sortu zen webgunea da. Wiki bat da baina administratzaileak webgunera bidaltzen diren edukien egokitasunaz arduratzen dira. Edonork gehitu dezake talde eta diska berriak eta zerrendak sortzeko aukera ere ematen du. Diska bakoitzak jaso duen puntuazioen arabera batez bezteko altua edo baxua dauka. Erabiltzaile bakoitzaren profilan Last.fmen azken entzundako abestiak erakusteko aukera ematen du ere.\n2000 urteko gabonetan sortu zuen Hossein Sharifik, Estatu Batuetan. Hasieran donazioei esker finantziatu arren 2006an publizitatea gehitu zen gastuei aurre egiteko. 2004an artista independienteak bere musika MP3etan doan eskeintzeko aukera gehitu zen.


Migratutako emakumeen topaketei jarraipena emango diete Ondarroan - Lea-Artibai eta Mutrikuko Hitza : Lea-Artibai eta Mutrikuko Hitza\nMigratutako emakumeen topaketei jarraipena emango diete Ondarroan\nUrte berria hasteagaz batera, migratutako emakumeen topateketekin jarraituko dute Ondarroan. Topaketa gazteleraz izango da, eta hurrengo hitzordua zapaturako [urtarrilak 18] ipini dute; 17:00etatik aurrera batuko dira Etxelilan.\nOndarroako Udalaren, Lea-Artibai Amankomunazgoaren eta Etxelilaren eskutik non elkartu eta migrazio ibilbideari buruz non hausnartu edukitzeko espazio bat sortu zen, eta horri jarraipena emango diote. “Azken batean jendarte berrian dauden errealitate desberdinei buruzko hausnarketa bat egiteko espazio bat da”.\nUdalak migratu beharra eduki duten emakumeei luzatu die zapatuko topaketarako gonbidapena. “Zenbat eta jende gehiago orduan, eta aberatsagoa izango da topaketa. Espazio hau, babeserako eta elkartasunerako txokoa izango da, migratu beharra eduki duten emakumeek beraien eskubideak zein diren ezagutzeko eta eskura dituzten baliabideak ezagutzeko”. Horrez gain, topaketan emakumeen kezkak eta zalantzak ere argitzen ahaleginduko direla azaldu dute.\nIrina Alkorta Bedialauneta Berdintasun zinegotziaren esanetan “migratutako emakumeen topaketa elkarrekin eraikitzeko espazio bat da, euren kezketatik abiatu eta zalantzak argitzen laguntzeko, beti ere, emakume eta langile ikuspuntutik”.\nTopaketan parte hartu nahi dutenek aldez aurretik eman beharko dute izena. Izena emateko edo zalantzaren bat argitzeko Etxelilara (94-613 40 08; etxelila@ondarroa.eus; martitzenetik barikura, arratsaldez) edo Berdintasun sailera (94-683 36 70; rbaltar@ondarroa.eus; astelehenetik barikura, goizez) jo beharko dute.


Zapia buruan, ibili kalean — dantzan.eus\nHemen zaude: Hasiera › Hemeroteka › Zapia buruan, ibili kalean\nZapia buruan, ibili kalean\nBadatoz San Andres, San Tomas eta Eguberri egunak. Ane Albisu jantzi adituaren iritziz, bururako txapela edo zapi zuria ezinbestekoak dira garai bateko moduan janzteko.\nBaserritar jantzia, amona jantzia, artzain-andre jantzia... Denak ez dira igoalak, baina denetan burukoa janzten da. Gizonen artean txapela janzteko ohitura mantendu da, baina emakumeen artean ez da horrela gertatu, eta egun berezi horietan batzuek besterik ez dute buruan zapi zuria janzten. «Baserritar janzten garenean ezinbestekoa da gizonek txapela janztea, eta emakumeek, zapi zuria. Euskaldunok gure janzkera tradizionalean galdu dugun azken janzkia da».\nHerenegun Albisuk Lazkaon (Gipuzkoa) tailer batean azaldu zuenez, ordea, janzkiak eta jantzia bakarrik ez, janzkera ere oso garrantzitsua da; izan ere, janzteko modu asko galdu egin dira, esate baterako, emakumezkoek zapia lepoaren aurrean paparreko batekin ixtea, abarkak orkatila baino pixka bat soilik gorago lotzea, gizonezkoek jaka ezkerreko sorbaldan zintzilikatzea... Horregatik, janzteko modua zaintzeko eskatzen du, nahiz eta janzki bakarra jantzi izan.\nBehar bezala janzteko legeak\nBaserritar janzteko ohitura XIX. mendearen bigarren erdialdean eta XX. mendearen hasieran sortu zen. Lore jokoen garaian, herritarrak baserrietara igotzen hasi ziren euren janzkiak janztera. Denborarekin jantzi hori uniformatu egin zen, eta horren ondorengoa da gaur egun baserritar jantzi moduan ezagutzen dena. Albisuren hitzetan, honelakoa izan behar du emakumezkoen kasuan: buruko eta lepoko zapi zuriak; gona eta txanbra urdina edo beltza, tanto edo koadro zuriekin; mantal beltza; eta oinetan, artilezko galtzerdiak eta abarkak. Gizonezkoenean, berriz: txapela; brusa beltza edo milakoadrokoa; azpian alkandora zuria; gerriko beltza; praka mila-arraiadunak edo mahoizkoak, «jeansak inoiz ez»; eta oinetan, artilezko galtzerdiak eta abarkak; zapia ez da beharrezkoa, baina izatekotan, koadroduna.\n1990eko harmarkadan hasi ziren Atondun XIX. mendeko jantziak eta janzkera berreskuratzen, eta jendeak berehala, argazki zaharretatik jantziak kopiatu izan dituen bezala, euren lanak ere kopiatzen hasi zen, batez ere saltokietan. «Gehienetan irizpiderik gabe egin dira kopiak, zer oihal erabili eta zer ezaugarri zituzten ez zekitela, modaren arabera».\nAlbisuren arabera XIX. mendeko emakumezkoen jantzien imitazioak honela behar du: «Buruan, zapia. Gona eta mantala, luzeak, hedadura handikoak eta orkatilara artekoak. Gona kolore ilunekoa, beltza edo urdina, edo bestela marraduna; mantala, beltza edo zuria. Txanbra koloreduna izan daiteke, eta horren ordez, gorontza ere jantz daiteke. Alkandorak eta jakatxoak, artilezkoak. Lepoan zetazko zapia, mantoia edo xala; eta oinetan abarkak edo alpargata zuriak». Gizonezkoenak, berriz: «Alkandorak lihozkoa behar du, eta paparra brodatua. Gerriko beltza jantzi behar da, eta prakak mila-arraiadunak, beltzak marra zuriekin edo artile ilunekoak. Oinetan alpargata zuriak, botinak edo abarkak».


Espainiako ikertzaileek hondakin erradioaktiboak birziklatzeko erreaktore nuklearra sortu dute | Consumer\nEspainiako ikertzaileek hondakin erradioaktiboak birziklatzeko erreaktore nuklearra sortu dute\nEtorkizuneko aldi baterako biltegi zentralizatuaren (ATC) ondoan jartzea proposatuko dute.\nEnergia, Ingurumen eta Teknologia Ikerketen Zentroko (CIEMAT) talde batek erreaktore nuklear txiki bat diseinatu du. Haren helburua ez da energia sortzea, hondakin erradioaktiboak elementu egonkor bihurtzea baizik. Erakundeak Gobernuari proposatuko dio hondakin nuklearren etorkizuneko aldi baterako biltegi zentralizatuaren (ACT) ondoan kokatzea.\nEnergia nuklearraren arazo nagusietako bat hondakin erradioaktiboak sortzea da. Erradiazioa azkar jaisten den arren, bere bizitza milioi bat urtera irits daiteke.\nArazo hori konpontzeko, CIEMATeko adituek erreaktore nuklear esperimental bat sortu dute, hondakin horiek elementu egonkor, hau da, ez-erradiaktibo bihurtzeko. Diseinatutako modeloak megawatt-eko potentzia besterik ez luke izango.\nJuan Antonio Rubio CIEMATeko zuzendariak baztertu egin du hondakin horien biltegiratze geologiko sakona, eta aukera horren alde agertu dira Estatu Batuak edo Finlandia. Rubioren arabera, biltegi iraunkor horiek segurtasun-bermeak eskaintzen dituzten arren, konfinamendu-aldi luzeak “gehiegizkoak” dira.\n“300 urte iraun duten eraikuntza asko daude, baina 100.000 urte iraun dutenak, hori beste zerbait da, berme zientifiko eta geologiko handiagatik”, adierazi du CIEMATeko zuzendariak, aldi baterako biltegien alde egiten duela, hondakin nuklearrak ezabatzeko teknologia eraginkorra izan arte.\nMunduan 300.000 tona erregai erradioaktibo inguru daudela kalkulatzen da, eta horietatik %1, gutxi gorabehera, iraupen luzeko materiala da. “Transmutazioa” (ezabatzea) delakoari esker, hondakin horiek hiru tonatara murriztu ahal izango lirateke.\nerreaktore hondakinak nucleares-eu


Elorrioko Udalak, Eroskik eta Kainaberak hitzarmena berritu dute beharra duten familiei laguntzeko - Elorrio - Anboto.org\nElorrioko Udalak, Eroskik eta Kainaberak hitzarmena berritu dute beharra duten familiei laguntzeko\nMaialen Zuazubiskar 2019-05-23 13:12\nElorrioko Udalak, Eroski Fundazioak eta Kainabera elkarteak gaur goizean berritu dute Elikagaien Banaketa Programarako lankidetza hitzarmena. Prentsa ohar bidez jakitera eman dutenez, duela lau urte lehen aldiz sinatu zuten hitzarmena, aurten ere indarrean izango da.\nBestalde, Eroski Fundazioko kideek behartsuenei laguntzeko 6.000 euro emango dizkietela jakitera eman dute. "Hitzarmen hauek gure inguruko pertsona behartsuenei laguntzen aritzen diren erakunde, elkarte edo gobernuz kanpoko erakundeekin sinatzen ditugu. Gizarte justuagoa eta solidarioagoa lortzen laguntzea baita Eroskiren helburuetako bat", adierazi du Alejandro Martinez Eroski Fundazioaren zuzendariak.\nLaguntza bideratzeaz, berriz, Elorrioko Udala arduratuko da eta Kainabera elkarteak janarien banaketa egiteko konpromisoa hartu du. Idoia Buruaga alkateak Eroski Fundazioaren "borondate ona" eta udalarena "ezerezean" geldituko liratekeela aipatu du Kainaberak egiten duen "lan handia" egingo ez balu. Juan Mari Lersundi Kainaberako kideak, berriz, eskerrak eman dizkio udalari eta Eroskiri.


Game Gerra jauntxo Online. Play for free\nGame Gerra jauntxo\nPlay jokoa Gerra jauntxo Online:\nGame Description Gerra jauntxo\nJokoaren helburu nagusia da, beste pertsona unitate baino gehiago irabazteko. Helburu hori baino ezin da bere unitate errekurtsoa Borrokan egokia lortu . Play jokoa Gerra jauntxo konektatuta.\nTekniko jokoa Gerra jauntxo ezaugarri\nGame Gerra jauntxo gehitu: 03.08.2012\nBezalako jokoa Gerra jauntxo Jokoak\nDeskarga jokoa Gerra jauntxo\nEmbed Joko Gerra jauntxo zure web orrian:\nJokoaren txertatu Gerra jauntxo zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Gerra jauntxo , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Gerra jauntxo -rekin, baita ere, jokoa jokatu zen: